Έχετε πάει ποτέ στη Φυλή κύριε υπουργέ; Εκεί που γίνεται διασπάθιση δημοσίου χρήματος; – Κρίτων Αρσένης\nΤο σκάνδαλο του ΕΜΑΚ (Εργοστάσιο Μηχανικής Ανακύκλωσης – Κομποστοποίησης) στο ΧΥΤΑ Φυλής έφερε στην επικαιρότητα ο Κρίτων Αρσένης, βουλευτής ΜέΡΑ25 Δυτικής Αθήνας, με ερώτησή του στη Βουλή. Απευθυνόμενος στην ηγεσία του υπουργείου Περιβάλλοντος και Ενέργειας, ύστερα από πολύωρη επίσκεψή του στον ΧΥΤΑ Φυλής, ο Κ.Αρσένης έθεσε τη διαχειριστική και την οικονομική διάσταση του προβλήματος.\nΌπως επισήμανε, για την εγκατάσταση ΕΜΑΚ έχουν δαπανηθεί σε διάστημα 10 ετών, οπότε λειτουργεί, 300.000.000 ευρώ, χωρίς να έχει ποτέ γίνει μια πλήρης οικονομικοτεχνική μελέτη. Την ίδια στιγμή, «επισήμως» το ΕΜΑΚ μετατρέπεται σε «πράσινο εργοστάσιο» και σχεδιάζεται νέα επένδυση 130.000.000 ευρώ, χωρίς να έχει προηγηθεί οικονομική αξιολόγηση της αρχικής επένδυσης.\nΟλα αυτά γίνονται στο όνομα της ελάχιστης ανακύκλωσης, της οποίας επιπλέον τα προϊόντα δεν αξιοποιούνται καν (!), αλλά επιστρέφουν στη χωματερή του ΧΥΤΑ. Όπως επισήμανε ο Κ.Αρσένης, στο πλαίσιο επίκαιρη ερώτήσης του την Παρασκευή 13 Νοεμβρίου, από τους 1.737.000 τόνους που κατά μέσο όρο εισέρχονται στον ΧΥΤΑ (ακριβή στοιχεία για το έτος 2018), οι 1.420.000 τόνοι οδηγούνται απευθείας στον ΧΥΤΑ και 317.000 τόνοι οδηγούνται στο ΕΜΑΚ. Εκεί ανακτώνται μηχανικά περίπου 50.000 τόνοι (RDF – SRF) και κακής ποιότητας κομπόστ (CLO). Και τα μεν και τα δε, μετά την ανάκτηση οδηγούνται στη χωματερή.\n«Έχουμε χρυσοπληρώσει ένα ΕΜΑΚ για το οποίο σχεδιάζετε να διαθέσετε άλλα 130 εκατ. ευρώ, χωρίς να έχει γίνει καμία αξιολόγηση. Και τι κάνει το εργοστάσιο αυτό; Παράγεται οργανικό CLO, το οποίο ρίχνεται ξανά στη χωματερή. Παράγεται RDF, το οποίο επίσης ρίχνεται στη χωματερή. Για ποιον λόγο τότε λειτουργεί το ακριβό αυτό εργοστάσιο και παράγονται αυτά τα προϊόντα; Πείτε μου ένα επιχείρημα, που να στέκει, για τη 10χρονη λειτουργία ενός εργοστασίου που δεν εκπληρώνει ό,τι προσδιορίζεται από την ονομασία του, του οποίου η κατασκευή και λειτουργία έχει κοστίζει μέχρι στιγμής 300 εκατ. ευρώ και στο οποίο θα επενδυθούν για «εκσυγχρονισμό» άλλα 130 εκατ. ευρώ. Εάν δεν είναι αυτό διασπάθιση δημοσίου χρήματος, τι είναι;»\nΚαι συνέχισε ο Κ.Αρσένης, απευθυνόμενος στον υφυπουργό Περιβάλλοντος και Ενέργειας Δ. Οικονόμου: «Εχετε πάει ποτέ στον ΧΥΤΑ Φυλής; Έχετε δει από κοντά τη διαχείριση του ΕΜΑΚ;»\n«Η απουσία του εργοστασίου θα οδηγούσε σε πολύ χειρότερη κατάσταση από τη σημερινή. Τι θέλετε; Να το κλείσουμε; Πιστεύετε ότι θα ήταν καλύτερα να πήγαιναν κατευθείαν στη Φυλή; Η Φυλή είναι το συνολικό προϊόν της ελληνικής κοινωνίας, που η σημερινή κυβέρνηση προσπαθεί να διαχερισθεί με τον καλύτερο δυνατό τρόπο» απάντησε ο Δ. Οικονόμου\n«Μιλάμε για τον μεγαλύτερο ΧΥΤΑ της Ευρώπης», απάντησε ο Κ.Αρσένης, «στον οποίον ταυτόχρονα γίνεται και η μεγαλύτερη κακοδιαχείριση της Ευρώπης! Οι δυο – τρεις εργολάβοι που υπάρχουν στη χώρα είναι οι μόνοι ωφελημένοι. Οι κάτοικοι της Δυτικής Αττικής και της Δυτικής Αθήνας, το Περιβάλλον, το ευρωπαϊκό κεκτημένο και η θέση της Ελλάδας στην Ευρώπη είναι οι ζημιωμένοι».\nΠροηγούμενο άρθρο Τραμπική λογική στην ανάπτυξη φέρνει ο κ. Γεωργιάδης στην Ίο\nΤο επόμενο άρθρο Η αμείωτη χρήση πετ κοκ και κάρβουνου από την ΑΓΕΤ στο Βόλο, παρά την καύση RDF, προκαλεί κρίσιμα ερωτηματικά


Επιτροπή για την κρίση στον Τύπο\n Νέα προγράμματα ενίσχυσης επιχειρηματικότητας\n Στο δρόμο οι ροδακινοπαραγωγοί\n Προς ένταξη στην ΕΕ η Ισλανδία\n Ένα ιπποφορβείο με ιστορία δεκαετιών στην περιοχή της Λαζαρίνας\nΤη συγκρότηση διακομματικής Επιτροπής που να συζητήσει την κρίση στον Τύπο και τη διαμόρφωση του τοπίου στο χώρο της νέας διαδικτυακής ενημέρωσης και της ψηφιακής τηλεόρασης, αποδέχθηκε ο υφυπουργός Εσωτερικών, Κώστας Γκιουλέκας, ανταποκρινόμενος σε σχετική πρόταση του Πάνου Σόμπολου, μέλους του ΔΣ της ΕΣΗΕΑ.\nΚατά τη συνεδρίαση της Επιτροπής Θεσμών και Διαφάνειας της Βουλής, ο κ. Γκιουλέκας προανήγγειλε για το επόμενο χρονικό διάστημα, μέτρα που αφορούν τα δημοτικά μέσα ενημέρωσης, ενώ ανακοίνωσε πως το υπουργείο Εσωτερικών βρίσκεται σε συνεννόηση με το υπουργείο Παιδείας, προκειμένου να εισαχθεί πιλοτικά μάθημα μέσων ενημέρωσης στην Γβ Λυκείου, για την εξοικείωση των «αυριανών ακαδημαϊκών πολιτών» με τη διαδικασία σύνταξης και ανάγνωσης μιας εφημερίδας.\nΠαράλληλα, ο υφυπουργός, αρμόδιος για θέματα ΜΜΕ, δέχθηκε επικρίσεις εκ μέρους των προσκεκλημένων δημοσιογράφων-συνδικαλιστών, για τον τρόπο διανομής της κρατικής διαφήμισης και την προετοιμασία της ψηφιακής τηλεόρασης.\n«Οι καταγγελίες για την κρατική διαφήμιση είναι σήμερα πολύ λιγότερες απβ ό,τι στο παρελθόν», απάντησε ο Κ. Γκιουλέκας και συμπλήρωσε: «Εμείς καθιερώσαμε την ανάρτηση, στο Διαδίκτυο, των στοιχείων για τη διασπορά της. Υπάρχει το Προεδρικό Διάταγμα που ορίζει πως για να δοθεί κρατική διαφήμιση σε ένα μέσο, θα πρέπει να υπάρχει αναγνωσιμότητα. Εγώ δεν ισχυρίζομαι πως όλα είναι καλώς καμωμένα. Βεβαίως υπάρχουν προβλήματα. Το υπουργείο πάντως, δεν ελέγχει τον τρόπο κατανομής της κρατικής διαφήμισης, αλλά το αν κατευθύνεται το 30% στην Περιφέρεια. Υπάρχουν προβλήματα με επιστροφές, με χρήματα κάτω απβ το τραπέζι. Χωρίς όμως καταγγελίες, δεν μπορεί να γίνει τίποτα».\nΤα μέλη του Δ.Σ. του συνδικαλιστικού σωματείου των δημοσιογράφων, Π.Σόμπολος, Φ. Πετραλιά, Δ. Τσαλαπάτης και Δ. Κουμπιάς, ζήτησαν να συνδεθεί η κρατική διαφήμιση με «ρήτρα απασχόλησης» και ασφαλιστικής ενημερότητας των επιχειρηματιών, να αναβληθεί επί μία τετραετία η εφαρμογή σχεδίου οδηγίας της Ε.Ε., που αφαιρεί από τις εφημερίδες την αποκλειστικότητα της δημοσίευσης ισολογισμών, να υπάρξει διασπορά των δελτίων ειδήσεων στα τηλεοπτικά κανάλια καθβ όλο το 24ωρο και έλεγχος των νέων εκδοτών, «ώστε να μην μπαίνουν αλεξιπτωτιστές στο επάγγελμα».\nΗ κ. Φανή Πετραλιά, κατήγγειλε πως οι άδειες για την ψηφιακή τηλεόραση παραχωρούνται στους έξι μεγάλους ιδιοκτήτες τηλεοπτικών σταθμών, οι οποίοι μάλιστα «έχουν συμπτύξει τραστ», «χωρίς την αναγκαία δημοσιότητα και πρόσκληση ενδιαφέροντος».\n«Η διαδικασία ήταν ανοιχτή. Αν έχει δημιουργηθεί τραστ, θα καταθέσω ερώτηση. Πρέπει να προσέχουμε πάντως τι καταγγέλλουμε», παρενέβη ο Άδωνις Γεωργιάδης (ΛΑΟΣ). «Δεν θα πρέπει να δοθούν πλέον άδειες για την αναλογική τηλεόραση, γιατί θα ήταν ανήθικο να έρθει κάποιος μετά από 20 χρόνια και να κλείσει τις επιχειρήσεις. Το θέμα είναι πώς θα εξασφαλίσουμε την ψηφιακή τηλεόραση από το 2010», συμπλήρωσε.\n«Βεβαίως υπάρχουν συμφέροντα στο χώρο του Τύπου, αλλά ακόμη δεν έχουν δοθεί άδειες. Όλα είναι ανοιχτά. Έχουμε προβλέψει μίνιμουμ αριθμό εργαζομένων, μπορούμε να ελέγξουμε τα πάντα, δεν είναι προσχεδιασμένο το παιχνίδι», απάντησε ο Κ. Γκιουλέκας.\nΕπίδομα ανεργίας στο 70% του μισθού, θέσπιση ασφαλιστικών κινήτρων για την απορρόφηση ανέργων δημοσιογράφων και πάγωμα των δανειακών υποχρεώσεών τους, πρότεινε ο Δ. Κουμπιάς.\nΝα μην προσυπογράψει η κυβέρνηση, ούτε μία απόλυση στον «Ελεύθερο Τύπο», ζήτησε ο Δ. Τσαλαπάτης. «Τα δελτία ειδήσεων δεν μπορεί να είναι μονοθεματικά με επεισόδια σε παράθυρα και μπαλκόνια [β¦]. Δεν μπορεί η δημόσια ραδιοτηλεόραση να έχει κοντράτα-μαϊμού με πανελίστες και οι συνάδελφοι να είναι με 700 ευρώ. Δεν μπορεί να λειτουργούν με εργολαβίες στην ενημέρωση, που είναι εκτός ελέγχου. Δεν μπορεί να υπάρχει ανώνυμη ενημέρωση από το Διαδίκτυο. Άλλο το μπλογκ, άλλο το ΜΜΕ», συμπλήρωσε.\n«Προσωπικά, είμαι αντίθετος να έχουμε μετρήσεις στην τηλεθέαση των δελτίων ειδήσεων», ανέφερε ο υφυπουργός Εσωτερικών και πρόσθεσε: «Αν απαγορεύσουμε τις μετρήσεις, όχι μόνον κατά τη διάρκεια των δελτίων, αλλά ενδεχομένως ένα τέταρτο ή μισή ώρα πριν και μετά, θα απομονώσουμε αυτό το παιχνίδι. Είναι κάτι αντίστοιχο αυτό και με την πώληση προϊόντων από τις εφημερίδες. Γιατί έχουμε το φαινόμενο, πολίτες να επιλέγουν τον τρόπο ενημέρωσης, από το dvd που δίνει κάποια εφημερίδα...».\nΟ πρώην πρόεδρος της Βουλής, Απόστολος Κακλαμάνης, επέρριψε -για την κρίση στον Τύπο- ευθύνες και στο συνδικαλιστικό όργανο των δημοσιογράφων. Ειδικά για το κλείσιμο του «Ελεύθερου Τύπου», παρατήρησε πως «ο Ε.Τ. δεν έκλεισε για οικονομικούς λόγους, ή επειδή δεν είχε ποιότητα. Ένας τέτοιος επιχειρηματίας δεν διακυβεύει τη φήμη του απέναντι στις Τράπεζες για 10 εκ. το χρόνο. Έπρεπε να ψάξετε το θέμα παρακάτω».\n«Η ΕΣΗΕΑ θα πρέπει να σηκώσει το ανάστημά της πολύ περισσότερο απέναντι στους εργοδότες», υποστήριξε ο Μ. Κεφαλογιάννης (ΝΔ). «Χρειάζεται το ποιοτικό κριτήριο στην κρατική διαφήμιση. Αν βεβαίως η Βουλή το αποφασίσει, θα υπάρξει τεράστια σύγκρουση με τράπεζες, ΟΠΑΠ κ.λπ., που θέλουν να κάνουν τη δική τους πολιτική μέσω της διαφήμισης».\n«Οι διαφημιστές κάνουν παιχνίδια σε βάρος της ενημέρωσης και της είδησης, καθώς διαπραγματεύονται με ενιαία συμβόλαια. Κάναμε παίκτη αυτήν την ομάδα, που πρέπει να αντιμετωπίσουμε με διαφορετικό τρόπο», ανέφερε και ο Γ. Τραγάκης (ΝΔ).\nΜία νέα δέσμη μέτρων για την ενίσχυση των δομών επιχειρηματικότητας και την απλοποίηση διαδικασιών για τη μείωση του διοικητικού βάρους θα ανακοινωθεί σύντομα όπως είπε ο υφυπουργός Ανάπτυξης κ. Ι. Μπούγας, σε επίσκεψή του στον ΕΟΜΜΕΧ (Ελληνικός Οργανισμός Μικρών - Μεσαίων Επιχειρήσεων και Χειροτεχνίας) ενώ πρόσθεσε ότι στο ίδιο πλαίσιο αναμένονται και νέες δράσεις οι οποίες θα διευκολύνουν τη μεταβίβαση επιχειρήσεων, καθώς και εκσυγχρονισμού πολύ μικρών και μικρών επιχειρήσεων.\nΟ πρόεδρος κ. Γ. Σουφλιάς σημείωσε την ετοιμότητα του ΕΟΜΜΕΧ για επέκταση της συνεργασίας του με το υπουργείο Ανάπτυξης και στο νέο Επιχειρησιακό Πρόγραμμα του υπουργείου με ανάθεση νέων δράσεων. Όσον αφορά, δε, τα προγράμματα "Νεανικής" και "Γυναικείας Επιχειρηματικότητας" που ήδη τρέχουν από 15 Ιουνίου με ενδιάμεσο φορέα τον ΕΟΜΜΕΧ τόνισε το έντονο ενδιαφέρον που εκδηλώνει το κοινό.\nΣε ανάλογο κλίμα κινήθηκαν και οι δηλώσεις του διευθύνοντος συμβούλου κ. Ελ. Σκανδάλη, ο οποίος έθεσε επιπλέον ζήτημα ενίσχυσης του προσωπικού του Οργανισμού εν όψει της σταδιακής συνταξιοδότησης έμπειρων στελεχών του. Για το θέμα αυτό ο υφυπουργός δεσμεύθηκε ότι θα γίνει κάθε δυνατή προσπάθεια προς αυτή την κατεύθυνση.\nΟι κινητοποιήσεις των ροδακινοπαραγωγών συνεχίζονται σήμερα το πρωί με αποκλεισμούς οδικών αρτηριών. Tρακτέρ έχουν συγκεντρωθεί στο 66ο χιλιόμετρο της παλαιάς εθνικής οδού Θεσσαλονίκης - Βέροιας (γέφυρα Μακροχωρίου) και στην Εγνατία Οδό, στους κόμβους Κουλούρας και Βέροιας.\nΠαράλληλα, περίπου 100 τρακτέρ έχουν συγκεντρωθεί στον κόμβο Μελισσίου στα Γιαννιτσά.\nΟι υπηρεσίες της Τροχαίας συνιστούν στους οδηγούς να κινούνται από παρακαμπτήριες οδούς, ώστε να μην αντιμετωπίσουν πρόβλημα.\nΑργά το χθες βράδυ, έγινε γνωστό, πως ύστερα από πρόσκληση του Υπουργείου Αγροτικής Ανάπτυξης, αντιπροσωπεία των παραγωγών μεταβαίνει, σήμερα, στην Αθήνα, όπου, το μεσημέρι, θα έχει συνάντηση εργασίας στο Υπουργείο. Από τη συνάντηση αυτή, αναμένεται να καθοριστεί και το μέλλον των κινητοποιήσεών τους.\nΤο κοινοβούλιο της Ισλανδίας ψήφισε χθες να εξουσιοδοτηθεί η κυβέρνηση να αρχίσει ενταξιακές συνομιλίες με την ΕΕ, μία προοπτική που ήταν αδιανόητη μέχρι την ώρα που η διεθνής οικονομική κρίση κατέστρεψε την οικονομία της χώρας του βόρειου Ατλαντικού.\nΜέλη του κοινοβουλίου ψήφισαν με ψήφους 33 υπέρ έναντι 28 κατά μετά από ένα τελικό γύρο μαραθώνιων συζητήσεων που διήρκεσαν αρκετές ημέρες. Δύο βουλευτές απήχαν από την ψηφοφορία.\nΜε τον τρόπο αυτό ανοίγει ο δρόμος να σταλεί αίτηση στις Βρυξέλλες αργότερα μέσα στον μήνα κάτι για το οποίο η πρωθυπουργός της χώρας είχε κάνει μία σθεναρή εκστρατεία μετά από την οικονομική διάλυση της χώρας. Εάν η αίτηση εγκριθεί από τα κράτη μέλη της ΕΕ η κυβέρνηση θα θέσει στους Ισλανδούς το θέμα της ένταξης σε δημοψήφισμα.\nΔηλώσεις της πρωθυπουργού της Ισλανδίας\n"Οι συνομιλίες για την ένταξη της Ισλανδίας στην ΕΕ μπορεί να χρειαστούν 2,5 έως 3,5 χρόνια για να ολοκληρωθούν", δήλωσε η πρωθυπουργός της χώρας, χαρακτηρίζοντας ιστορική την απόφαση του κοινοβουλίου να υποστηρίξει το αίτημα για ένταξη της χώρας στην ΕΕ.\nΗ οικονομική κρίση έσπρωξε τη χώρα να επιδιώξει την ένταξή της στην ΕΕ, όμως η Ισλανδία παραμένει διχασμένη για το ζήτημα αυτό και η τελική απόφαση για το κατά πόσο θα ενταχθεί στην Ένωση θα τεθεί σε δημοψήφισμα.\n"Αυτή είναι πιθανώς η πιο ιστορική ψηφοφορία στην ιστορία του κοινοβουλίου μας, αφότου ιδρύθηκε η Δημοκρατία", δήλωσε στο Ροίτερ μετά την ψηφοφορία η πρωθυπουργός Γιοχάνα Σιγκουρνταρντοτίρ.\nΗ ίδια είπε ότι η ψοφοφορία--33 υπέρ και 28 κατά--ήταν το πρώτο βήμα, και πιθανώς να ακολουθήσουν αρκετά χρόνια διαπραγματεύσεων.\n"Ειλικρινά ελπίζω και πιστεύω ότι θα καταλήξουμε σε συμφωνία που θα μας επιτρέψει να δημιουργήσουμε την αναγκαία οικονομική σταθερότητα, και διασφαλίσουμε την ευημερία μακροπρόθεσμα τόσο για τις οικογένειες όσο και για τις επιχειρήσεις", τόνισε η Σιγκουρνταρντοτίρ.\nΕβδομήντα επτά χρόνια λειτουργίας συμπληρώνει φέτος το Δεκέμβριο το ιπποφορβείο της Λαζαρίνας, από τους στάβλους του οποίου έχουν "παρελάσει" εκατοντάδες άλογα.\nΉταν το 1932, όταν ο τότε διευθύνων σύμβουλος της εταιρίας "Προνομιούχος Ελληνική Εταιρεία Ιπποδρομιών ΑΕ", Ουίλιαμ Ριζ, προχώρησε στην ίδρυσή του, αφού εξασφαλίστηκε ο ενδεδειγμένος χώρος στα περίφημα Ζωγράφεια κτήματα της Θεσσαλίας και κατασκευάστηκε η σχετική υποδομή. Στη συνέχεια, μεταφέρθηκαν εκεί 19 φοράδες και δύο επιβήτορες (αρσενικά άλογα), που αγοράστηκαν στη Ρουμανία, και ξεκίνησε η ιπποπαραγωγή, με αποκλειστικό σκοπό την τροφοδότηση του "νεαρού" τότε ελληνικού ιπποδρόμου.\nΕδώ και χιλιάδες χρόνια, ο Θεσσαλικός κάμπος έχει συνδέσει την ιστορία του με την ανάπτυξη του αλόγου, καθώς το υγρό κλίμα, η πυκνή βλάστηση και το έδαφος ευνοούν σημαντικά την ιπποπαραγωγή.\nΔιάσημοι "εκπρόσωποι" των θεσσαλικών αλόγων υπήρξαν ο Βουκεφάλας του Μεγάλου Αλεξάνδρου και οι Κένταυροι του Πηλίου, ενώ το ιππικό της Τρίκκη ήταν αυτό που συνόδευσε τους Έλληνες στον Τρωικό πόλεμο.\nΤο άλογο υπήρξε αναπόσπαστο κομμάτι της θεσσαλικής ζωής και αργότερα, κατά την τουρκοκρατία, κατά την επανάσταση, αλλά και στην απελευθέρωση.\nΗ νέα εποχή για το θεσσαλικό άλογο ξεκίνησε λίγα χρόνια πριν από την ίδρυση του ιπποφορβείου στη Λαζαρίνα, το 1924, όταν ιδρύθηκε η "Προνομιούχος Ελληνική Εταιρεία Ιπποδρομιών ΑΕ", που ανέλαβε την ευθύνη κατασκευής Ιπποδρόμου στο Φάληρο, για τη διεξαγωγή ιπποδρομιών στη χώρα μας. Τον Απρίλιο του 1925 λειτούργησε για πρώτη φορά ο Ιππόδρομος, με Αραβικούς βασικά αλλά και καθαρόαιμους Αγγλικούς δρόμωνες (αγωνιστικά άλογα).\nΗ πορεία του Ιπποφορβείου της Λαζαρίνας τα επόμενα χρόνια, όπως λέει στο ΑΠΕ-ΜΠΕ ο διευθυντής του, Γιάννης Μερίτσης, δικαίωσε τις προσδοκίες των ιθυνόντων της εταιρίας που, εν τω μεταξύ, είχε εισαχθεί και στο χρηματιστήριο (1939). Όλα αυτά τα χρόνια, οι αδιαμφισβήτητοι "πρωταγωνιστές" ήταν τα αγέρωχα καθαρόαιμά του. Δυστυχώς, όμως, ο πόλεμος του 1940-'41 ανέκοψε μια πολλά υποσχόμενη εξέλιξη, καταστρέφοντας εγκαταστάσεις και άλογα. Ο "μίτος" άρχισε να ξετυλίγεται και πάλι από το καλοκαίρι του 1953, όταν η εταιρία αγόρασε τα πρώτα 300 στρέμματα στην ίδια περιοχή και μετέφερε εκεί όλο το δυναμικό των φοράδων από το ιδιόκτητο κτήμα της στην Ανδραβίδα Ηλείας. Αργότερα, έρχονται και οι πρώτοι επιβήτορες. Το 1969 γίνεται η αποσύνδεση του Ιπποφορβείου από τις ιπποδρομίες και ιδρύεται η "ΙΠΠΟΤΟΥΡ Α.Ε.", με αποκλειστικό αντικείμενο την εκτροφή καθαρόαιμων δρομώνων ίππων.\nΣήμερα, το ιπποφορβείο της εταιρίας, όπως λέει ο κ. Μερίτσης, είναι από τα μεγαλύτερα και καλύτερα στην Ευρώπη, με το δυναμικό του να ανέρχεται σε 70 μητέρες (φοράδες) και 10 επιβήτορες, ενώ η ετήσια παραγωγή του φτάνει τα 50-60 πουλάρια (καλύπτοντας έτσι περίπου το 16% της ελληνικής ιπποπαραγωγής).\n"Όλα τα άλογα ανήκουν στην Αγγλική Καθαρόαιμη φυλή. Το καθένα έχει pedigree, δηλαδή ταυτότητα και βιβλιάριο υγείας. Οι επιβάσεις, δηλαδή οι διασταυρώσεις, είναι φυσικές (απαγορεύεται η τεχνητή γονιμοποίηση), προγραμματίζονται μέσω ηλεκτρονικού υπολογιστή και το ποσοστό γονιμότητας είναι πολύ υψηλό (85-90%). Η κύηση διαρκεί 11 μήνες και μπορεί να διαγνωστεί κατά τις πρώτες 18 ημέρες, μέσω του υπερηχογράφου που διαθέτει η μονάδα εδώ και 15 χρόνια", επισημαίνει ο κ. Μερίτσης.\nΗ τεχνολογία όμως θα ήταν άχρηστη αν δεν τη χειριζόταν το έμπειρο επιστημονικό και εργατικό δυναμικό, μας διευκρινίζει ο ίδιος και προσθέτει: "Τα 700 ιδιόκτητα στρέμματα της εταιρίας χωρίζονται σε 24 λιβάδια των 25 στρεμμάτων έτσι ώστε, σύμφωνα με τις διεθνείς προδιαγραφές, ο ανάλογος ζωτικός χώρος του κάθε ζώου να είναι υπεραρκετός για τη φυσιολογική του ανάπτυξη. Σε κάθε λιβάδι βόσκουν 8-9 άλογα όμοιας κατάστασης, για να μη δημιουργούνται αντιπαλότητες (δηλαδή, χωριστά οι μητέρες με πουλάρι, χωριστά οι έγκυες, χωριστά οι φοράδες που δεν τεκνοποίησαν κ.λπ). Η άψογη κατάσταση των λιβαδιών συντηρείται με λιπάσματα, συνεχή ποτίσματα και κουρέματα. Όλα τα λιβάδια, εκτός από την ξύλινη περίφραξη, περιστοιχίζονται από πυκνές δεντροστοιχίες, για τη μείωση των ηχητικών και οπτικών ερεθισμάτων, που θα μπορούσαν να ταράξουν την απαραίτητη, για την ομαλή λειτουργία του ιπποφορβείου, ηρεμία".\nΠάντως, εκείνο που προκαλεί εντύπωση στον επισκέπτη είναι η δημιουργία ενός τοπίου εξαιρετικής ομορφιάς, καθώς επικρατεί σε κάθε σημείο τάξη, ηρεμία και καθαριότητα.\nΟι κτιριακές εγκαταστάσεις περιλαμβάνουν ατομικά σπιτάκια για τα άλογα (box), ιατρείο (εξεταστήριο) και φαρμακείο, ειδικά box για τις φοράδες μετά τον τοκετό, ειδικό χώρο για τις επιβάσεις, αποθήκες, γραφεία και ξενώνα. Οι χώροι των γραφείων και του ξενώνα στεγάζονται σε οικήματα που χρονολογούνται στα τέλη του 19ου αιώνα και όλες οι επεμβάσεις συντήρησης- εσωτερικά και εξωτερικά- γίνονται με γνώμονα τη διατήρηση της ιστορικής ταυτότητας και αισθητικής.\nΗ λειτουργία του και η συντήρηση των κτιρίων και των λιβαδιών επιτυγχάνεται με την απασχόληση 40 ανθρώπων από την ευρύτερη περιοχή.\nΤα πουλάρια μένουν με τη μητέρα τους για έξι μήνες. Στη συνέχεια απογαλακτίζονται σε άλλο χώρο (λιβάδι και box). Στις εγκαταστάσεις της μονάδας μαθαίνουν (με ιδιαίτερη μεταχείριση) να συνηθίζουν το καθάρισμα, το ξυστρί, τη σέλα και το χαλινό. Ακολουθούν, επίσης, πρόγραμμα γυμναστικής στο καινούριο walker της εταιρείας, για την επίτευξη της καλύτερης φυσικής κατάστασης. Ενάμισι έτους εγκαταλείπουν το ιπποφορβείο για να πουληθούν σε δημοπρασία, στην Αθήνα, με στόχο να αγοραστούν (οι τιμές μπορούν να φτάσουν τις 65.000β¬) και να προπονηθούν για να τρέξουν και να διακριθούν στον ιππόδρομο. Η σταδιοδρομία του κάθε πώλου παρακολουθείται και καταγράφεται σε ηλεκτρονικό υπολογιστή και οι επιδόσεις είναι εντυπωσιακές (φτάνουν το 40% των επάθλων) τόσο εντός όσο και εκτός των ορίων της χώρας μας.\nΗ επιτυχία κάθε άλλο παρά συμπτωματική είναι, μας λέει ο κ. Μερίτσης, αφού όλη η διαδικασία της παραγωγής ακολουθεί απαρέγκλιτα τις διεθνείς προδιαγραφές και υποστηρίζεται, σε όλα της τα στάδια, από τη σύγχρονη τεχνολογία και το έμπειρο και άριστα καταρτισμένο επιστημονικό προσωπικό.\nana2html v2.01 run on Friday, 17 July 2009 - 6:30:28 UTC


Η Apple εργάζεται πάνω σε ένα νέο app για να παρακολουθείτε την ποιότητα του ύπνου στο Apple Watch\nΠολλές φορητές συσκευές προσφέρουν την παρακολούθηση της λειτουργίας του ύπνου με την διάρκεια και την ποιότητα. .....\nΗ Apple ακόμη δεν έχει ακόμη θεσπίσει ένα τέτοιο χαρακτηριστικό στο δικό της "έξυπνο" ρολόι της, αλλά το έργο προς αυτή την κατεύθυνση βρίσκετε σε εξέλιξη σύμφωνα με το Bloomberg.\nΣτο Cupertino ετοιμάζονται να επεκτείνουν τη λειτουργικότητα του Apple Watch με την παρακολούθηση χαρακτηριστικών των φάσεων του ύπνου και τη μέτρηση του επιπέδου της φυσικής κατάρτισης του χρήστη συγκρίνοντας την κορυφή του παλμού με τους δείκτες σε κατάσταση ηρεμίας.\nΤο gadget θα σας δείξει σε γραφήματα το πόσο διήρκεσε η κάθε φάση του ύπνου, και ποια ήταν η ποιότητα του.\nΗ Apple θέλει να μετατρέψει την πλατφόρμα σε ένα ολοκληρωμένο εργαλείο για να βελτιώσει τη διάγνωση της κατάστασης της υγείας του χρήστη με την βοήθεια του HealthKit αλλά παραμένει άγνωστο το πότε θα κυκλοφορήσει η εφαρμογή.


Έρευνα Σοκ: Καταναλώνουμε πέντε κιλά συντηρητικά τον χρόνο!!! Αυτές είναι οι διατροφικές “βόμβες” στα ράφια των ελληνικών σούπερ μάρκετ - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΤΡΟΦΗ/Έρευνα Σοκ: Καταναλώνουμε πέντε κιλά συντηρητικά τον χρόνο!!! Αυτές είναι οι διατροφικές “βόμβες” στα ράφια των ελληνικών σούπερ μάρκετ\nΜια εντυπωσιακή μελέτη που ολοκληρώθηκε ερευνά τον αριθμό των προσθετικών της κατηγορίας Ε, τα οποία περιέχονται σε τρόφιμα\nΟσον αφορά στα μπισκότα και στα κέικ, στην ελληνική αγορά μεγάλη ποικιλία προϊόντων καλύπτεται από εγχώριες εταιρείες, οι οποίες δεν χρησιμοποιούν σε μεγάλο βαθμό τα θεωρούμενα ως επικίνδυνα Ε – όπωςΕ430 στεατικό πολυοξυαιθυλένιο, Ε 440Α πηκτίνη, Ε 503 (όξινο) ανθρακικό νάτριο – που πρέπει να αποφεύγονται, σύμφωνα με τους συντάκτες της μελέτης. Αντιθέτως, οι ξένες εταιρείες χρησιμοποιούν κατά κόρον τα πιο επικίνδυνα Ε, όπως Ε270 γαλακτικό οξύ, Ε440 πηκτίνη, Ε211 βενζοϊκό νάτριο και Ε320βουτυροϋδροξυανισόλη.\nΕπιπλέον τα κρουασάν, τα οποία είναι πολύ αγαπητά στα παιδιά, είναι ιδιαίτερα επιβαρημένα. Σε κρουασάν κατεγράφησαν τα θεωρούμενα ως επικίνδυνα προσθετικά Ε202 σορβικό κάλιο, Ε282 προπιονικό ασβέστιο,Ε471 μονο- και διγλυκερίδια λιπαρών οξέων και Ε472Β γαλακτικοί εστέρες. Ετοιμα κέικ, που είναι κυρίως εισαγόμενα, περιέχουν Ε που συνδέονται με καρκινογένεση – π.χ., περιέχουν Ε262 οξικό νάτριο και Ε503 (όξινο) ανθρακικό νάτριο. Ακόμη οι έτοιμες τούρτες και τα κέικ περιέχουν σημαντικό αριθμό Ε ουσιών, εκ των οποίων τέσσερις συνδέονται με καρκινογένεση: Ε150, Ε407, Ε420 και Ε132. Σύμφωνα με την έρευνα, προτείνεται ο περιορισμός της κατανάλωσης τέτοιων βιομηχανοποιημένων τροφίμων αφού η χρήση ορισμένων Ε σε αυτά μπορεί να προκαλέσει πληθώρα παρενεργειών, που κυμαίνονται από ναυτία ως οξεία κρίση άσθματος, αναφυλακτικές αντιδράσεις, αιματολογικές διαταραχές και ενδομήτριο θάνατο, με την έντασή τους να μεγιστοποιείται στα παιδιά, στις εγκύους και στα ευαίσθητα άτομα.\nΑπό τη διερεύνηση σχετικά με τα προσθετικά τροφίμων Ε, τα οποία περιέχονται στις σοκολάτεςδιαπιστώθηκε ότι όλες οι εταιρείες αποφεύγουν συστηματικά να αναφέρουν τα Ε που περιέχονται σε αυτές χρησιμοποιώντας τους γενικούς και αόριστους όρους «χρώματα» και «αρώματα». Πάντως η έρευνα κατέληξε στα εξής συμπεράσματα:\nΤα γαριδάκια και τα συναφή σνακς, τα οποία είναι ιδιαίτερα δημοφιλή στα μικρά παιδιά, «κάθε άλλο παρά αθώα και ακίνδυνα θα μπορούσαν να χαρακτηρισθούν», όπως σημειώνεται στην έρευνα. Και αυτό γιατί περιέχουν έναν μεγάλο αριθμό προσθετικών ουσιών Ε, «ορισμένες εκ των οποίων θεωρούνται άκρως επικίνδυνες για την υγεία». Μάλιστα τα γαριδάκια-πατατάκια (chips) με διάφορες γεύσεις περιέχουν κάποιες Ε των οποίων η χρήση έχει απαγορευθεί σε ορισμένες χώρες, όπως Ε612, Ε627, Ε631 και Ε635. Οι ουσίες αυτές και ειδικότερα η Ε612 (MSG), που χρησιμοποιούνται ως ενισχυτικές της γεύσης, μπορεί να προκαλέσουν από εξανθήματα ως και σοβαρές βλάβες του νευρικού συστήματος. Επίσης οι χρωστικέςΕ150Α, E150C, Ε160Β και E160C που περιέχονται κυρίως σε δύο συσκευασίες τσιπς και σνακς από όσες ελέγχθησαν είναι υπεύθυνες για βλάβες που αφορούν ακόμη και το ανθρώπινο γονιδίωμα.


ΕΡΩΤΙΚΑ ΜΥΣΤΙΚΑ ΤΩΝ ΑΣΤΡΩΝ 29-1-2018\nΑρχική σελίδα Άρθρα Ερωτικά Μυστικά των Άστρων Ερωτικά Μυστικά των Άστρων 29-1-2018\nΕρωτικά Μυστικά των Άστρων 29-1-2018\n<p>Σήμερα έχουμε το ημι-τετράγωνο μεταξύ του Ερμή και του Ποσειδώνα. Αυτή η όψη έρχεται για να φέρει ορισμένα άγχη μέσα στην ημέρα μας. Προσοχή, διότι αυτή η κατάσταση μπορεί να μας οδηγήσει σε λάθος επιλογές. Οι αποφάσεις μας δεν είναι έτοιμες να εξωτερικευτούν, καθώς δρούμε άτσαλα και απερίσκεπτα προς το παρόν. Ας μετρήσουμε τις κινήσεις μας.\nΤώρα δεν σκεφτόμαστε λογικά. Η φαντασία μας είναι ούτως ή άλλως επηρεασμένη από το θετικό τρίγωνο Σελήνης-Ποσειδώνα, όμως το παρόν ημι-τετράγωνο θα αλλάξει αυτή την κατάσταση και θα δημιουργούνται άγχη τα οποία δεν έχουν κάποια επαφή με την πραγματικότητα. Είμαστε έτοιμοι να καθορίσουμε από το άγος τις κινήσεις μας. Μπορεί έτσι να κατηγορήσουμε το αγαπημένο μας πρόσωπο με τρόπο παράλογο, κάνοντας λάθη που θα κοστίσουν αρκετά και θα βλάψουν την σχέση εμπιστοσύνης μας.\nΕίναι σημαντικό σήμερα να έχουμε αρκετά καλά υπόψιν μας πως χρειάζεται λογική επεξεργασία των κινήσεών μας. Καλύτερα να σκεφτούμε περισσότερο πριν πράξουμε και να φροντίσουμε να δείξουμε μεγαλύτερη κατανόηση. Δεν μπορούμε αυτή τη στιγμή να προχωρήσουμε ακόμα στα επόμενα βήματά μας, καθώς αυτά θα χρειαστούν αρκετό δυναμισμό, ο οποίος θα λείπει. Ο λόγος θα είναι αφενός το άγχος το οποίο μας εμποδίζει και αφετέρου τα φανταστικά σενάρια τα οποία μας δημιουργούν εικόνες ψευδείς. Είναι σημαντικό να έχουμε αυτοσυγκράτηση και τεταμένη προσοχή.\nΕρωτικά Μυστικά των Άστρων 11-1-2018\nΚουράγιο και δύναμη για αυτό το διάστημα στο οποίο εισερχόμαστε. Ο Ερμής εισέρχεται στον Αιγόκερω, όπου ο κυβερνήτης του ζωδίου, ο...


Ενημέρωση της τροχαίας για την κατάσταση των δρόμων στην Δ.Μακεδονία | blog καθημερινής ενημέρωσης\nΕνημέρωση της τροχαίας για την κατάσταση των δρόμων στην Δ.Μακεδονία\nΔημοσιεύτηκε απο τον adolphholyman στις 4,Δεκέμβριος, 2012, 8:57 πμ. στις Κατηγορίες HOT - ΕΙΔΗΣΕΙΣ, photos, ΑΣΤΥΝΟΜΙΚΟ ΔΕΛΤΙΟ, ΠΕΡΙΦΕΡΕΙΑ Δ. ΜΑΚΕΔΟΝΙΑΣ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Ντέρμπι αιωνίων στο ραδιόφωνο του Trifillakia.gr! | Trifillakia.gr\nHomeΝτέρμπι αιωνίων στο ραδιόφωνο του Trifillakia.gr!\nΝτέρμπι αιωνίων στο ραδιόφωνο του Trifillakia.gr!\nΣυνεχίζουμε να πρωτοπορούμε και μετά τις live streaming μεταδόσεις αγώνων σειρά έχει το ραδιόφωνο. Σε μια μοναδική υπηρεσία της ανανεωμένης μας σελίδας προς τους αναγνώστες της. Την Πέμπτη λοιπόν το τζάμπολ του παιχνιδιού έχει οριστεί για τις 21:00. Εμείς θα ξεκινήσουμε λοιπόν το Pre Game από τις 19:00 με αναλύσεις και ανοικτές γραμμές για τους ακροατές. Στη συνέχεια θα δούμε τον αγώνα και στις 23:15 θα ακολουθήσει το Post Game του ματς με όλες τις αναλύσεις για ότι είδαμε στο παιχνίδι και τις γραμμές ανοικτές ξανά για να πείτε την άποψή σας στον αέρα ζωντανά.\nΠως θα βγείτε στον αέρα να μιλήσετε: Από τις προηγούμενες εκπομπές εφαρμόζουμε το επιτυχημένο σύστημα με κλήσεις μέσω Skype. Αυτό που έχετε να κάνετε λοιπόν είναι να μας βρείτε στο Skype με το όνομα Trifillakia Gr και να μας προσθέσετε ως φίλο. Κατόπιν την ώρα της εκπομπής με ένα απλό μήνυμα στο Skype μας ενημερώνετε ότι θέλετε να βγείτε στον αέρα και αμέσως σας καλούμε.\nΡαδιοφωνικό πρόγραμμα Πέμπτης 8/10/15:\n19:00-20:30 Pre Game Show με τους Ματ, Κωνσταντίνο Πανά, Γιάννη και Βασίλη όπου θα αναλύσουν τα του ντέρμπι και θα συνομιλήσουν μαζί σας\n23:15- Όσο τραβήξει Post Game Show με τον Κωνσταντίνο Πανά όπου θα σχολιάσει το αποτέλεσμα και το παιχνίδι και θα σας περιμένει στις γραμμές για να συνομιλήσετε.\nΠώς μας ακούτε: Μας ακούτε απευθείας από τον Player που υπάρχει στην δεξιά στήλη στην ενότητα Radio. Εναλλακτικά μπορείτε από την διεύθυνση http://trifillakiagr.listen2myradio.com.\nΟι 4+2 στόχοι για το δίμηνο-φωτιά!\nΠαρασκήνια από την Media Day!


> Κατ' οίκον Νοσηλεία>Κρεβάτια Νοσηλείας>Στρώματα-Μαξιλάρια>Περιστρεφόμενο μαξιλάρι καθίσματος\nΠεριστρεφόμενο μαξιλάρι καθίσματος από "Memory Foam" µε επένδυση"Veloute". Ανθεκτική και αντιολισθητική βάση από πλαστικό υλικό, ώστε να παραµένει σταθερό στο κάθισµα. Η δυνατότητα περιστροφής 360 και προς τις δύο κατευθύνσεις, διευκολύνει ιδιαίτερα τα άτοµα µε µειωµένη κινητικότητα. Εύκολη µεταφορά και αποθήκευση. Το κάλυµµα αφαιρείται και πλένεται. Χρώµα γκρι.\n∆ιαστάσεις: ∆ιάµετρος: 39cm, Yψος: 5cm\nΜαξιλάρι Ανατομικό memory foam\nΜαξιλάρι Ύπνου Comfort Standard\nAνατομικό Μαξιλάρι Ύπνου Snore\nΜονοκόμματο Στρώμα Αφρολέξ\nΜαξιλάρι Ύπνου Standard Economy\nΜαξιλάρι Ύπνου Aνατομικό Deluxe...\nΜαξιλάρι απαγωγής - ακινητοποίησης...\nΜΑΞΙΛΑΡΙ FULL ROLL CUSHION


Συνταγή για 8 κρέπες\n• 3 ½ κ.σ ζάχαρη\n• 2 φλ. αλεύρι για όλες τις χρήσεις\n• 3 κ.σ. βούτυρο λιωμένο\n• Λίγο λάδι για το τηγάνισμα\n• 2 φράουλες για κάθε κρέπα\n1. Προσθέτουμε το αλεύρι ,το αλάτι και τη ζάχαρη.\n2. Σπάμε και προσθέτουμε τα αυγά .\n3. Με ένα σύρμα, χτυπάμε γρήγορα με λίγο γάλα.\n4. Ενσωματώνουμε το υπόλοιπο γάλα.\n5. Προσθέτουμε το εκχύλισμα βανίλιας.\n6. προσθέτουμε το λιωμένο βούτυρο.\n7. Ζεσταίνουμε ένα τηγάνι με ελάχιστο λάδι .\n8. Προσθέτουμε λίγο από το μείγμα και απλώνουμε.\n9. Γυρίζουμε όταν είναι χρυσαφί στα άκρα.\n10. Λιώνουμε την λευκή σοκολάτα.\n11. Απλώνουμε λίγη λευκή σοκολάτα σε κάθε κρέπα .\n12. Αναδιπλώνουμε και σερβίρουμε με φράουλες.


news247 02 Μαΐου 2018 17:58\nΣτη σύλληψη ενός πολίτη από την Τουρκία στις Καστανιές Έβρου προχώρησαν οι ελληνικές αρχές. Σύμφωνα με τις πρώτες πληροφορίες από το τοπικό μέσο evros-news.gr, ο άνδρας πέρασε τα σύνορα στο ελληνικό έδαφος επιβαίνοντας σε αγροτικό μηχάνημα.\nΟ εκσκαφέας με τον οποίο εισέβαλε ο Τούρκος πολίτης στα ελληνικά σύνορα RADIO-EVROS\nΟ Τούρκος πολίτης κρατείται στο ΑΤ Καστανέων, ενώ αναμένεται εντός της ημέρας να οδηγηθεί στον εισαγγελέα Ορεστιάδας.\nΝα θυμίσουμε πως και οι δύο Έλληνες στρατιωτικοί, ο ΕΠΟΠ πενταετούς υποχρέωσης από την Ορεστιάδα Δ.Κ. και ο ανθυπολοχαγός Α.Μ.- στελέχη της Γ Μηχανοκίνητης Ορεινής Ταξιαρχίας “Ρίμινι”- συνελήφθησαν στις αρχές Μαρτίου, έπειτα από περίπολο εν μέσω χιονοθύελλας στην ίδια περιοχή, στις Καστανιές Έβρου έχοντας περάσει για λίγα μέτρα στο τουρκικό έδαφος.\nΠΕΡΙΣΣΟΤΕΡΑ: Τουρκία, Τούρκοι Στρατιωτικοί, Έλληνες στρατιωτικοί\nΤετ α τετ Κοτζιά-Τσαβούσογλου στις Βρυξέλλες


Travel Plan: Μια βόλτα στη Βαρκελώνη\nΠίσω από το εμπορικό κέντρο, βρίσκεται το περίφημο θέατρο – κινηματογράφος ΙΜΑΧ και βέβαια, το όνειρο όλων των φίλων της θάλασσας, το Ακουάριουμ, το ενυδρείο, που θεωρείται ως το μεγαλύτερο της Ευρώπης. ΄Εχει 8.000 ψάρια, 11 καρχαρίες και ένα διάδρομο 80 μέτρων, που τον διαβαίνεις και νοιώθεις ότι βρίσκεσαι στα βάθη των ωκεανών, έτσι όπως γύρω σου τριγυρνούν ψάρια και καρχαρίες.\nΑπό το Παλιό Λιμάνι, μπορείς να πάρεις τα καραβάκια, τα Las Golondrinas, που φεύγουν αρκετές φορές την ημέρα και σε πάνε μια υπέροχη βόλτα στη θάλασσα, κατά μήκος της πόλης. Πιο πέρα ανοίγεται η Μπαρσελονέτα. Η Μπαρσελονέτα, δεν παύει να είναι μια ακτή. ΄Ισως όχι η πιο καθαρή, αλλά σίγουρα η πιο ενδιαφέρουσα της περιοχής, γιατί είναι ακριβώς στα πόδια της πόλης. Εδώ θα βρεις τα γνωστά “chiringuitos” τις μικρές καλυβούλες με τα τραπεζάκια, που πωλούν αναψυκτικά και θαλασσινά.\nΠέρα από την Μπαρσελονέτα, το Ολυμπιακό Λιμάνι έχει νέες μαρίνες, πολύ μοντέρνα ξενοδοχεία, σικ εστιατόρια, και τα δύο ψηλότερα κτίρια της Ισπανίας, το σύμπλεγμα Τόρε Μαμφε, που φιλοξενεί γραφεία. Κοντά και το πεντάστερο ξενοδοχείο Αρτς Μπαρτσελώνα, με το εντυπωσιακό μπρούτζινο άγαλμα του ψαριού του Φραν Γκέρι, που αποτελεί το σήμα καταταθέν της νέας αυτής περιοχής.


Φ.Δ./Λ.Μ.-Α.Ο.: Συμμετοχή σε ημερίδα για την ασθένεια του μεταγχρωματικού έλκους των πλατάνων - Αιτωλοακαρνανία | AgrinioTimes.gr\nΑρχική » Αιτωλοακαρνανία » Φ.Δ./Λ.Μ.-Α.Ο.: Συμμετοχή σε ημερίδα για την ασθένεια του μεταγχρωματικού έλκους των πλατάνων\nΦ.Δ./Λ.Μ.-Α.Ο.: Συμμετοχή σε ημερίδα για την ασθένεια του μεταγχρωματικού έλκους των πλατάνων\n5 Μαρτίου 2019 AgrinioTimes Αιτωλοακαρνανία\nΣτην ημερίδα της Περιφέρειας Δυτικής Ελλάδας για την ασθένεια του μεταγχρωματικού έλκους των πλατάνων συμμετείχε ο Φορέας Λιμνοθάλασσας Μεσολογγίου- Ακαρνανικών Ορέων, με εκπροσώπους τον Πρόεδρο του ΦΔ/ΛΜ-ΑΟ κ. Φώτη Περγαντή, το Συντονιστή κ. Γιάννη Σελιμά και στελέχη του Φορέα.\nΗ ημερίδα είχε ως θέμα την ασθένεια του μεταγχρωματικού έλκους που προκαλείται από το μύκητα Ceratosystis platani και απειλεί με εξαφάνιση τα πλατάνια της Δυτικής Ελλάδας. O πρόεδρος του Φορέα τοποθετήθηκε επί του θέματος καθώς η ασθένεια έχει εμφανιστεί και σε περιοχές που ανήκουν στο δίκτυο Natura 2000 η διοίκηση και διαχείριση των οποίων αποτελεί αρμοδιότητα του Φορέα Διαχείρισης.\nΜε την παρουσία του τίμησε την ημερίδα ο υφυπουργός Περιβάλλοντος & Ενέργειας , Δημαράς Γεώργιος, μιλώντας για τη σημαντικότητα της εξάλειψης του προβλήματος. Το θέμα ανέλυσαν οι ειδικοί Παναγιώτης Τσοπέλας, Ρήγας Τσιακίρης, Γρηγόρης Βάρρας τονίζοντας τις κύριες αιτίες της διάδοσης της ασθένειας και προτείνοντας σημαντικές και δραστικές λύσεις.\nΗ θανατηφόρος ασθένεια των πλατάνων διαδίδεται κυρίως με τις ανθρώπινες δραστηριότητες. Αυτό αποτελεί λόγο για ενημέρωση και ευαισθητοποίηση της τοπικής κοινωνίας και των δημόσιων αρχών για την καλύτερη αντιμετώπιση του προβλήματος.\nΚυψέλη Αγρινίου: Όμορφες και χαλαρές στιγμές για τον Πύρρο Δήμα (Φωτό)\nΠαναιτώλιο: Ιερή Αγρυπνία στον Ι.Ν. Αγίας Τριάδος\nΑγρίνιο: Συνεδρίαση της Κοινότητας Παναιτωλίου -Τι συζητήθηκε


Σπάμε τη σιωπή και διεκδικούμε στο δρόμο, στο σπίτι, στην εργασία - Αποψεις | RED LINE\nRED LINE › Ελλαδα › Αποψεις › Σπάμε τη σιωπή και διεκδικούμε στο δρόμο, στο σπίτι, στην εργασία\n2021-02-18 10:32:48 EET\nΒρισκόμαστε σχεδόν ένα μήνα πριν από τη φετινή 8 Μάρτη, που ανέκαθεν για το φεμινιστικό κίνημα και τμήματα της ριζοσπαστικής αριστεράς δεν αποτελούσε μια τυπική επέτειο μιας παγκόσμιας μέρας αλλά κορυφαία στιγμή ορατότητας της έμφυλης βίας, της καταπίεσης και του σεξισμού καθώς και μέρα διεκδίκησης και φεμινιστικού αγώνα για όλες τις γυναίκες.\nΗ φετινή 8η Μάρτη μας βρίσκει σε συνθήκες παγκόσμιας πανδημικής κρίσης και στην Ελλάδα ιδιαίτερα μας βρίσκει εν μέσω ενός συγκλονιστικού κινήματος καταγγελιών περιστατικών κακοποίησης και έμφυλης βίας, που θυμίζει το αμερικάνικο κίνημα #metoo.\nΗ πανδημική κρίση έρχεται να αποκαλύψει ακόμα περισσότερο τις ακραίες συνθήκες φτώχειας και έμφυλης βίας που βιώνουν οι γυναίκες σε όλο τον κόσμο. Έτσι γίνεται ακόμα πιο ορατό αυτό που ήδη μας ήταν γνωστό. Τα κράτη και οι κοινωνίες με όλους τους θεσμούς που τους στηρίζουν θεωρούν υπεύθυνες τις γυναίκες, για την φροντίδα και την κοινωνική αναπαραγωγή. Αυτό μαρτυρά άλλωστε και η κατάρρευση των κρατικών δομών που θα μπορούσαν να λειτουργούν υποστηρικτικά στη διαδικασία φροντίδας ή στη διαδικασία ενδυνάμωσης των γυναικών.\nΣτενά συνδεδεμένη με αυτή την ανάθεση εργασίας που προκύπτει από τη στενή σχέση των καπιταλιστικών και πατριαρχικών δομών είναι και η προσπάθεια ελέγχου των αναπαραγωγικών δικαιωμάτων. Βλέπουμε έτσι σε μια σειρά χώρες όπως η Πολωνία και η Αργεντινή, οι δρόμοι να μετατρέπονται σε πεδία μάχης και υπεράσπισης του δικαιώματος στην έκτρωση. Ενδεικτική αυτών των συντηρητικών πολιτικών στην Ελλάδα, είναι και η πρόσφατη μετονομασία της Γενικής Γραμματείας Ισότητας των Φύλων την Ελλάδα. Σε αυτές τις συνθήκες η έμφυλη και κοινωνική ανισότητα δεν αποτελεί απλά μια νομική, οικονομική και πολιτική συνθήκη. Σε αυτήν στηρίζεται η σωματική και λεκτική βία που ασκείται στις γυναίκες καθημερινά, στο χώρο εργασίας, στο σπίτι ή στο δρόμο.\nΠρόκειται για μια βία έμφυλη, που ασκείται στις γυναίκες επειδή είναι γυναίκες και που φτάνει συχνά μέχρι το βιασμό και τη γυναικοκτονία. Οι σεξιστικές και πατριαρχικές αντιλήψεις που καταγράφονται στο δημόσιο λόγο επίσημο και ανεπίσημο, στα σχολικά βιβλία, στους χώρους εργασίας και στα πανεπιστήμια αποτελούν εκφράσεις της ιδεολογίας που δικαιολογεί , πείθει και αναπαράγεται προκειμένου να διαιωνιστούν οι σχέσεις εξουσίας και εκμετάλλευσης.\nΤο κίνημα #Μetoo\nΤο συγκλονιστικό κίνημα που ξέσπασε στην Ελλάδα μετά την καταγγελία της ολυμπιονίκη Σοφίας Μπεκατώρου μας κάνει να στρέψουμε το βλέμμα σε όλες τις γυναίκες, εργαζόμενες, φοιτήτριες, λεσβίες, αμφί και τρανς που δεν μπορούν να μοιραστούν τις ιστορίες κακοποίησης που υφίστανται από άνδρες σε θέσεις εξουσίας, όπως είναι η περίπτωση των φοιτητριών στο ΑΠΘ. Η μεγάλη συζήτηση που έχει ανοίξει μαρτυρά το ενδιαφέρον για τη φεμινιστική δράση και τη συλλογική διεκδίκηση. Υπό το πρίσμα αυτών των εξελίξεων η 8η Μάρτη μετατρέπεται σε κινηματικό σταθμό.\nΚαθώς η κυβέρνηση απαγορεύει τις διαδηλώσεις και συγκεντρώσεις, λίγους μήνες μετά τις συλλήψεις των 11 γυναικών την 25η Νοεμβρίου, η οργάνωση δράσεων που θα τηρούν όλα τα απαραίτητα μέτρα υγειονομικής προστασίας, στο δρόμο, στις γειτονιές, στους κοινωνικούς μας χώρους μετατρέπεται σε αναγκαιότητα, αφού τα δικαιώματά μας δεν σηκώνουν αναβολή. Αντίθετα οι απαγορεύσεις και οι συνθήκες εγκλεισμού κάνουν ακόμα πιο ασφυκτική την καταπίεση, την έμφυλη βία και την ανισότητα που βιώνουμε.\nΟργανώνοντας την 8η Μάρτη\nΟι συζητήσεις για την οργάνωση της 8ης Μάρτη έχουν ήδη ξεκινήσει ανάμεσα σε φεμινιστικές συλλογικότητες σε πανελλαδικό επίπεδο. Η Συνέλευση 8 Μάρτη στην Αθήνα έχει πραγματοποιήσει ήδη δύο διαδικτυακές συνελεύσεις στις οποίες συζήτησε τις θεματικές που μας απασχολούν φέτος, με έμφαση στην πανδημία και την έμφυλη βία. Καθώς ετοιμάζονται αφίσες, συνθήματα και κείμενα σκεφτόμαστε δράσεις προς την 8η Μάρτη καθώς και ιδέες για την ίδια τη μέρα. Σε αντίστοιχο κλίμα κινείται και η Συνέλευση Γυναικών 8 Μάρτη Θεσσαλονίκης.\nΕίναι κρίσιμο αυτές οι δράσεις να έχουν ενωτικό, συμπεριληπτικό και ταυτόχρονα ριζοσπαστικό χαρακτήρα. Δεν μπορούμε παρά να μιλήσουμε για τις σχέσεις ανισότητας, εξουσίας και εκμετάλλευσης που καθιστούν τις γυναίκες ευάλωτες στη βία, για τις νεοφιλελεύθερες πολιτικές που δημιουργούν συνθήκες φτώχειας και εξαθλίωσης για χιλιάδες γυναίκες, δεν μπορούμε να συνταχτούμε με όσες γυναίκες και άνδρες αποκρύπτουν αυτή την ανισότητα εστιάζοντας μόνο στο μισογυνισμό και την καταγγελία κάποιων υποτίθεται «εξαιρέσεων». Την ίδια στιγμή από αυτή τη μάχη δεν περισσεύει κανείς. Χρειαζόμαστε τη στήριξη συλλογικοτήτων, όπως είναι τα συνδικάτα, τα σωματεία, οι πανεπιστημιακοί και οι φοιτητικοί σύλλογοι. Οι αποφάσεις συμμετοχής τους στις δράσεις της 8ης Μάρτη είναι κομβικής σημασίας για τη διάδοση των αιτημάτων μας.\nΘα ήταν επιθυμητό η φετινή 8η Μάρτη να έχει και απεργιακό χαρακτήρα. Τα τελευταία χρόνια άλλωστε η φεμινιστική απεργία στο σπίτι και στη δουλειά σε παγκόσμιο επίπεδο-και ιδιαίτερα στην Ισπανία- έχει κινητοποιήσει εκατομμύρια γυναίκες. Στην Ελλάδα επιβάλλεται το κύμα καταγγελιών κακοποίησης να ταρακουνήσει φορείς, συνδικάτα και συλλογικότητες και να οδηγήσει στη λήψη πρωτοβουλιών. Η πρόταση συνδικαλιστριών και των γυναικών που συμμετέχουν στην Συνέλευση 8 Μάρτη είναι η Δευτέρα 8 Μάρτη να πάρει απεργιακά χαρακτηριστικά διευκολύνοντας τις εργαζόμενες να διαδηλώσουν ή να οργανώσουν τοπικές δράσεις για εκείνη την μέρα. Σε αναμονή τέτοιων αποφάσεων, οι προετοιμασίες στο δρόμο και στο διαδίκτυο συνεχίζονται. Προσανατολιζόμαστε επίσης στην οργάνωση διαδικτυακής εκδήλωσης με διεθνές συμμετοχές φεμινιστριών από όλο τον κόσμο που θα μοιραστούν εμπειρίες του αγώνα τους μαζί μας.\nΤις επόμενες μέρες ελπίζουμε ότι τα συνθήματα και οι λέξεις μας θα πλημμυρίσουν το διαδίκτυο, θα κολληθούν και θα ζωγραφιστούν σε τοίχους, θα μοιραστούν στις συναδέλφους μας, θα ανακοινωθούν στις σχολικές μας τάξεις.\nΜε η χωρίς πανδημία η 8η Μάρτη θα μας βρει ενωμένες στο δρόμο, να διαδηλώνουμε και να σχεδιάζουμε έναν κόσμο ελευθερίας, συλλογικότητας, δημοκρατίας και ισότητας.


Ρατσιστικό σχόλιο πρώην προπονητή της Κροατίας για το ρόστερ της Γαλλίας – politik.gr\n15/07/2018, 10:30 πμ\nΤο γεγονός ότι στην ομάδα της Κροατίας υπάρχουν έντονες εθνικιστικές τάσεις, δεν είναι κάτι άγνωστο για την παγκόσμια κοινή γνώμη.\nΑπό αυτό όμως, μέχρι το ρατσιστικό σχόλιο στο οποίο προχώρησε ο πρώην προπονητής και παίκτης της βαλκανικής ομάδας, Ιγκόρ Στίματς, για το ρόστερ της Γαλλίας, λίγες ώρες πριν την διεξαγωγή του τελικού, αν μη τι άλλο είναι θέμα που πρέπει να ανησυχήσει.\nΣυγκεκριμένα, σε ανάρτησή του στο διαδίκτυο, ο Στίματς έγραψε: «Αναρωτιέμαι αν κανείς ξέρει κόντρα σε ποιον παίζουμε στον τελικό» απαριθμώντας και κατονομάζοντας έναν προς έναν τους 13 ποδοσφαιριστές της εθνικής Γαλλίας, οι οποίοι έχουν ρίζες από την αφρικανική ήπειρο. Για να σχολιάσει: «Αντιμετωπίζουμε τη γαλλική δημοκρατία και την αφρικανική ήπειρο. Ένα δισεκατομμύριο, κόντρα σε τέσσερα εκατομμύρια».\nΠάντως η δήλωση είναι το λιγότερο άκυρη, ειδικά αν σκεφτεί κανείς ότι και η Κροατία στο παρελθόν είχε στο ρόστερ της παίκτες με ρίζες από άλλη χώρα, όπως τους Εντουάρντο και Σαμίρ, οι οποίοι γεννήθηκαν στην Βραζιλία.\nΔείτε τη σχετική ανάρτηση του Στίματς στο Facebook, την οποία λίγα λεπτά αργότερα κατέβασε\nTags: Γαλλία, Κροατία, ρατσισμός, Στίματς, τελικός\nΚουμουτσάκος: «Η Ελλάδα δεν αντέχει άλλο αυτή την πολιτική σχιζοφρένεια»


Ξενοδοχεία σε Gua Musang | Αναζήτηση και σύγκριση ξενοδοχείων σε Gua Musang\nΞενοδοχεία σε Gua Musang\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε Gua Musang είναι το Stong Hill Resort, το Kesedar Hotel Travel & Tours Sdn Bhd και το Hotel Bella Vista με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Gua Musang κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΠώς είναι ο καιρός σε Gua Musang;\nΣε Gua Musang, η αναμενόμενη μέση θερμοκρασία τον Ιούλιος είναι 28,1°C/82,5°F. Ο πιο ζεστός μήνας είναι συνήθως ο Μάιος, με τις μέσες θερμοκρασίες να αγγίζουν τους 32,8°C/91,0°F. Ο πιο κρύος μήνας είναι ο Φεβρουάριος, με τις μέσες θερμοκρασίες να αγγίζουν τους 23,1°C/73,6°F.\nΕνοικίαση αυτοκινήτου σε: Gua Musang\nΕντός και γύρω από Gua Musang


Νίκη-ανάσα κόντρα στον Κόροιβο για τα Τρίκαλα BC - trikalaenimerosi\nΝίκη-ανάσα κόντρα στον Κόροιβο για τα Τρίκαλα BC\nΑθλητικά | 20 Ιαν 2018, 20:56\nΤα Τρίκαλα BC πανηγύρισαν την τρίτη νίκη τους και πρώτη από όταν ανέλαβε την τεχνική ηγεσία ο Φώτης Τακιανός, επικρατώντας με 71-59, του Κοροίβου Αμαλιάδας, για την 13η αγωνιστική της Α1.\nΜε τέσσερις παίκτες να σημειώνουν διψήφιο νούμερο πόντων (Τέγιτς 17, Τέιμς 13, Τζόουνς 12, Λούντζης 10), η ομάδα των Τρικάλων επέβαλε το ρυθμό της από το πρώτο λεπτό κάνοντας επίδειξη δύναμης για το υπόλοιπο και μέχρι τη λήξη.\nα Τρίκαλα μετά τα αναγνωριστικά πρώτα λεπτά (6-8, 4') πάτησαν το γκάζι και δεν κοίταξαν στιγμή πίσω. Η άμυνα των γηπεδούχων έγινε απροσπέλαστη για τον Κόροιβο, ο Λούντζης και ο Τέγιτς ανέλαβαν δράση στην επίθεση και τα Τρίκαλα με σερί 14-0 προηγήθηκαν με 20-8 στο 10'. Το σερί των Τρικάλων έφτασε ως το 21-0 (27-8, 13') και η ομάδα του Φώτη Τακιανού συνέχισε να κυριαρχεί. Οι Φιλντς και Τζόουνς πήραν την σκυτάλη στην επίθεση, η άμυνα των Τρικάλων συνέχισε να είναι (υπερ)αποτελεσματική και ο Τάταρης στο φινάλε του α' ημιχρόνου έγραψε το 41-20 με buzzer beater τρίποντο.\nO Κόροιβος στην τρίτη περίοδο βρήκε κάποιες λύσεις, καθώς βελτιώνοντας τα ποσοστά του μπροστά, αλλά και πίσω από την γραμμή των 6.75 μέτρων κατάφερε να βρει τον δρόμο προς το καλάθι των Τρικάλων. Ο φιλοξενούμενοι μάλιστα με buzzer beater τρίποντο του Πόσλεϊ, του οποίου η απόδοση ανέβηκε στην τρίτη περίοδο, μείωσαν σε 56-43 στο 30'. Η ομάδα της Θεσσαλίας στην έναρξη της τέταρτης περιόδου... πάτησε και πάλι το γκάζι, καθώς έτρεξε σερί 7-0 και ξέφυγε με 63-43 (33'), με τους φιλοξενούμενους να απαντούν μειώνοντας σε 63-51 στο 35'. Οι γηπεδούχοι, όμως, κράτησαν σε διψήψια απόσταση τους αντιπάλους τους ως το φινάλε κι εντέλει πήραν τη νίκη με 71-59.\nΤα δεκάλεπτα: 20-8, 41-20, 56-43, 71-59\n16:02 Νέος κληρικός για την μητρόπολη Τριπόλεως χειροτονήθηκε στα Τρίκαλα


Απόστολος Βακάκης (Jumbo): «Γιατί πούλησα τις μετοχές μου» – Οι δυο κόρες και το «δαχτυλίδι» της διαδοχής | mononews\n16 Απριλίου 2021 10:02 Τελευταία ενημέρωση:10:14 πμ\nΑπάντηση στο φλέγον ερώτημα που απασχολεί την αγορά εδώ και μερικές εβδομάδες έδωσε χθες ο Απόστολος Βακάκης της Jumbo κατά τη διάρκεια τηλεδιάσκεψης με αναλυτές.\nΤο ερώτημα δεν ήταν άλλο από το γιατί αποφάσισε να πουλήσει το 3,85% του μετοχικού κεφαλαίου της Jumbo. Και η απάντησή του αποκάλυψε πολλά για τον τρόπο που σκέπτεται και δρα ο γνωστός επιχειρηματίας, ο οποίος έχτισε από το μηδέν έναν όμιλο που παράγει κέρδη ακόμη και κάτω από εξαιρετικά αντίξοες συνθήκες, ακόμη και με κλειστά καταστήματα (!).\n«Πούλησα τις μετοχές μου γιατί έχω δυο κόρες…. μια που θα παραμείνει στην επιχείρηση και θα την «τρέξει» και μια άλλη που δεν εμπλέκεται με την επιχείρηση, αλλά ακολουθεί διαφορετική κατεύθυνση… και δεν θέλω να έχουν καμία σύγκρουση (conflict)», δήλωσε χαρακτηριστικά. Μια δήλωση που αφήνει πολλά περιθώρια ερμηνειών για την κατεύθυνση που πήραν τα χρήματα. Πάντως, καλά πληροφορημένες πηγές αναφέρουν στο mononews πως ο ισχυρός άνδρας των Jumbo μοίρασε τα χρήματα που αποκόμισε από την συναλλαγή, ύψους 77,1 εκατ. ευρώ, στις κόρες του.\nΤαυτόχρονα έδωσε και μια «γεύση» για τη διάδοχη κατάσταση, όταν αποφασίσει να αποσυρθεί από την «ενεργό δράση».\nΌπως όλα δείχνουν, τα ηνία θα αναλάβει η κόρη του, Σοφία, η οποία είναι παντρεμένη με τον εφοπλιστή Πασχάλη Διαμαντίδη. Η Σοφία ακολουθεί τα επαγγελματικά βήματα του πατέρα της, σε αντίθεση με την Χριστίνα που έχει επιλέξει έναν διαφορετικό δρόμο (λέγεται πως ασχολείται με την παραγωγή και διάθεση γυναικείων καπέλων τύπου Panama).\nΒέβαια, άνθρωποι που γνωρίζουν υποστηρίζουν πως η εποχή που ο Απόστολος Βακάκης θα παραδώσει τη σκυτάλη αργεί. Λένε πως ακόμη και σήμερα εργάζεται πολλές ώρες την ημέρα και σε καμία περίπτωση δεν σκέφτεται την πρόωρη συνταξιοδότηση. Από την άλλη πλευρά, όπως έχει δηλώσει στο πρόσφατο παρελθόν είναι τέτοια η δομή και λειτουργία της Jumbo που μπορεί οποιοσδήποτε να την διοικήσει.\nΌσον αφορά στη τιμή διάθεση του πακέτου μετοχών που έγινε με σημαντικό discount, υπογράμμισε πως θεωρεί δίκαιη την τιμή πώλησης για την ποσότητα των μετοχών που πούλησε και δήλωσε χαρούμενος γιατί κάποιοι άνθρωποι επωφελήθηκαν από αυτή τη συναλλαγή, βγάζοντας χρήματα.\n«Αυτή είναι η στάση που τηρώ», είπε, «τα τελευταία 20 χρόνια». Και έσπευσε να προσθέσει πως «οι άνθρωποι αγοράζουν μετοχές για κερδίσουν χρήματα. Δεν αγοράζουν μετοχές για να χάσουν χρήματα».\nΑναπάντητο ωστόσο παραμένει το ερώτημα σε ποιον πούλησε τις μετοχές του…\nJumboΑπόστολος ΒακάκηςΠασχάλης ΔιαμαντίδηςΣοφία ΒακάκηΧριστίνα Βακάκη


Τραγωδία στα Χανιά: 56χρονος βρέθηκε κρεμασμένος σε δέντρο - 12.04.2021, Sputnik Ελλάδα\nΈνας 56χρονος άνδρας έδωσε τραγικό τέλος στη ζωή του, αφού βρέθηκε κρεμασμένος σε δέντρο, σε ένα χωράφι στο χωριό στην Κίσαμο Χανίων.\nΈνας 56χρονος άνδρας έδωσε τραγικό τέλος στη ζωή του, αφού βρέθηκε κρεμασμένος σε δέντρο, σε ένα χωράφι στο χωριό στην Κίσαμο Χανίων.Όπως μετέδωσε το flashnews.gr, τον άτυχο άνδρα εντόπισε το πρωί της Δευτέρας (12/04) ένας συγχωριανός του και άμεσα ειδοποίησε τις αρχές. Όμως, ήταν πλέον αργά καθώς ο 56χρονος ήταν ήδη νεκρός.Σύμφωνα με τις ίδιες πληροφορίες, ο άτυχος άνδρας είχε αφήσει και σημείωμα που εξηγούσε τους λόγους της τραγικής πράξης του.Την υπόθεση διερευνά η ασφάλεια Χανίων ενώ αναμένεται και η ιατροδικαστική εξέταση.\nχανιά, απαγχονισμός, κρεμάλα, νεκρός\nΤον άτυχο άνδρα εντόπισε συγχωριανός του σε ένα χωράφι, το πρωί της Δευτέρας (12/04).\nΌπως μετέδωσε το flashnews.gr, τον άτυχο άνδρα εντόπισε το πρωί της Δευτέρας (12/04) ένας συγχωριανός του και άμεσα ειδοποίησε τις αρχές. Όμως, ήταν πλέον αργά καθώς ο 56χρονος ήταν ήδη νεκρός.\nΣύμφωνα με τις ίδιες πληροφορίες, ο άτυχος άνδρας είχε αφήσει και σημείωμα που εξηγούσε τους λόγους της τραγικής πράξης του.\nΤην υπόθεση διερευνά η ασφάλεια Χανίων ενώ αναμένεται και η ιατροδικαστική εξέταση.


Οι BAiLDSA στο Βόλο και στο Cafe Santan ζωντανά – e-volos\nΤελευταία ενημέρωση Μαρ 21, 2019\nΠαρασκευή 22 Μαρτίου – Χορηγοί επικοινωνίας: e-Volos.gr και Radio Marconi 96,1 F.M.\nΟι BAiLDSA είναι ένα balkan punk n’ roll συγκρότημα από τη Θεσσαλονίκη. Από τη δημιουργία τους το 2008 διαμόρφωσαν έναν συγκεκριμένο και ιδιαίτερο ήχο, αναμιγνύωντας το balkan-gypsy ύφος με στοιχεία της ska, punk, reggae, rap, electro, μέχρι και indie, ψυχεδελικό ροκ και stoner.\nTo 2011 ηχογραφήθηκε το πρώτο άλμπουμ “United States of Balkans” και με τη κυκλοφορία του έλαβε εντυπωσιακές κριτικές και βοήθησε ώστε να χτιστεί ένα διεθνές κοινό. Ωστόσο, το δυνατό σημείο του συγκροτήματος είναι οι ζωντανές του εμφανίσεις. Τα εκρηκτικά shows των BAiLDSA τους έχουν οδηγήσει σε πολυάριθμες συναυλίες σε Ελλάδα και Ευρώπη και κοινές εμφανίσεις σε φεστιβάλ με καλλιτέχνες όπως οι Kultur Shock, οι New Model Army και ο Manu Chao.\nΑπο την αρχή της πορείας τους οι BAiLDSA τάχθηκαν ενεργά στο κίνημα της κοινωνικής αλλαγής, κατά του ρατσισμού και του φασισμού, μέσω των τραγουδιών τους και της γενικότερης στάσης τους. Το συγκρότημα, ως αγγελιοφόρος της ενότητας και της αλληλεγγύης, μεταφέρει αυτό το μήνυμα σε όποιο μέρος επισκέπτεται και παίζει.\nΤο 2014 οι BAiLDSA κυκλοφόρησαν το δεύτερο άλμπουμ τους “zVarNa”, το οποίο αποτελείται από περισσότερο πολυποίκιλα στοιχεία, τα οποία χρωματίζουν τον balkan – ska ήχο με πιο θολά indie ηχοτόπια. Το zVaRnA κινείται προς έναν πιο ωμό, punk rock – alternative ήχο, διατηρώντας παράλληλα το ηχητικό στίγμα του συγκροτήματος. Έχοντας ηχογραφηθεί με έναν πιο παραδοσιακό, «παλιομοδίτικο» τρόπο και έχοντας μιξαριστεί εξ’ ολοκλήρου αναλογικά, αποτελείται από εννέα φρέσκα κομμάτια στα οποία αντικατοπτρίζεται ο συμπαγής ήχος του συγκροτήματος και η ενέργεια του επί σκηνής.\nΤο τρίτο άλμπουμ με τίτλο “WarZone”, το οποίο κυκλοφόρησε το 2018, επαναπαρουσιάζει το συγκρότημα στο κοινό του… Ένα νέο “ηχητικό τείχος” με ογκώδεις κιθάρες και ρυθμούς, στο οποίο συνδυάζονται οι βαλκανικές ρίζες του συγκροτήματος με την ατέλειωτη alternative και post punk σκηνή ανά τον κόσμο. Επιθετική αλλά συνάμα και ευγενής, η μουσική σύνθεση των BAiLDSA εξελίσσεται με μοναδικό τρόπο, δημιουργώντας το δικό της ηχοτόπιο. Οπότε… ξε-βολευτείτε και μπείτε στην εμπόλεμη ζώνη.\nBAiLDSACAFE SANTANE-VOLOS.GRLIVERADIO MARCONI 961 F.M.ΣΥΝΑΥΛΙΑ


Την είσοδό της στο χρηματιστήριο εντός του 2021 διερευνά η Deliveroo\nΤην είσοδό της στο χρηματιστήριο μέσω Αρχικής Δημόσιας Εγγραφής (IPO), διερευνά η βρετανική Deliveroo, σύμφωνα με πληροφορίες που φέρνει στη δημοσιότητα το Bloomberg.\nΗ εταιρεία φαίνεται να βρίσκεται σε συζητήσεις με συμβούλους για μια τέτοια κίνηση μέσα στο 2021, ωστόσο όλα δείχνουν ότι ακόμα δεν έχει ληφθεί κάποια οριστική απόφαση.\nΥπενθυμίζεται ότι η Deliveroo, έχει την υποστήριξη της Amazon και επίσημα από τον Αύγουστο. Η Amazon είχε επενδύσει την Startup το ποσό των 575 εκατ. δολαρίων, τον Μάιο του 2019, όμως μόλις τον προηγούμενο μήνα κατάφερε να πάρει το “πράσινο φως” από τις ρυθμιστικές αρχές του Ηνωμένου Βασιλείου και να αποκτήσει τελικά το 16% της Deliveroo.\nΤο επόμενο διάστημα όμως φαίνεται ότι η Deliveroo άρχισε να ανακάμπτει καθώς απομακρύνθηκε από τις μεγάλες αλυσίδες και στράφηκε σε μικρότρα, ανεξάρτητα καταστήματα. Το γεγονός αυτό τη βοήθησε να αντιστρέψει τα δεδομένα και να βρεθεί σε μία πολύ καλύτερη οικονομικά θέση, από την οποία τώρα συζητά για το ενδεχόμενο μιας IPO.\nΣημειώνεται ότι η αξία της εταιρείας το 2017, είχε υπολογιστεί στα 2 δισ. δολάρια, ωστόσο από τότε δεν έχει ανακοινωθεί κάποια επίσημη αποτίμηση, παρά την τεράστια χρηματοδότηση το 2019 και την ανάπτυξη που σημείωσε μετά τον Απρίλιο.\nΤο VentureGarden επιστρέφει – Αιτήσεις έως τις 25 Οκτωβρίου


Taberna Herrerias, Λογκρόνο - Κριτικές εστιατορίων - TripAdvisor\nΔραστηριότητες κοντά σε: Taberna Herrerias\nTaberna Herrerias, Λογκρόνο\nΝο 25 από 408 Εστιατόρια - Λογκρόνο\nCalle Herrerias n 024, 26001 Λογκρόνο, Ισπανία\n+34 941 24 10 01\nΠοιότητα τροφίμων σε μια αξιοπρεπή τιμή\nΕσώτερη ατμόσφαιρα και προσωπική εξυπηρέτηση. Ο ιδιοκτήτης μας βοήθησε να επιλέξουμε ένα κρασί που θα συνοδεύει το φαγητό μας, το οποίο ήταν νόστιμο και ενδιαφέρον. Ενώ αναμενόταν το φαγητό μας, μας έδινε ένα υπέροχο κύπελλο με φρέσκες ντομάτες, ελαιόλαδο και ψωμί. Ο φωτισμός ήταν έξυπνα...τοποθετημένος έτσι ώστε τα τραπέζια να ήταν καλά φωτισμένα ενώ το υπόλοιπο δωμάτιο κρατούσε μια απαλή ρομαντική αίσθηση. Μην συγχέεται από το γεγονός ότι ο κάτω όροφος είναι άδειος. Περπατήστε μέχρι τον επόμενο όροφο όπου θα βρείτε το εστιατόριο.Περισσότερα\nΤο καλύτερο εστιατόριο στο Logrono\nΟρεκτικά Λευκά σπαράγγια Αγκινάρες Morcilla Το κύριο μάθημά μας Calamari σε σάλτσα μελάνης Squid Tempura Fried Fish Τα τέλεια κρασιά Προβολή ένα εκπληκτικό Tempranillo από Rioja Albari o Μεγάλη εξυπηρέτηση και καλή τιμή\nOOOhhhh, ένα κομμάτι εύρεσης ...\nΜη φτάνετε εκεί νωρίς καθώς ήμασταν ο μόνος ηλίθιος Βρετανός εκεί στις 9:45! Πολύ όμορφη τραπεζαρία στον πρώτο όροφο λίγο έξω από το κύριο σέρφινγκ στο Logrono. Το φαγητό ήταν εντυπωσιακό. Τα αυγά με τοπικά λαχανικά δεν ακούγονται πολύ, αλλά το SANG με τη φρεσκάδα...και την ποιότητα του - δεν έχω δοκιμάσει ποτέ λαχανικά όπως αυτά. Απολαμβάνουν απολύτως τα αυγά τους σε αυτό το μέρος του κόσμου και δεν υπάρχει καμία κατάπληξη - είναι απίστευτα. Το τοπικό Bellota καταπληκτικό - πείτε όχι πια. Στη συνέχεια, αναπόφευκτα, ο μερλούκιος - με τον νομάρχη έβγαλε πατάτες και για αυτόν, το βόειο κρέας (quelle surprise) που δήλωσε «καταπληκτικό». Η εξυπηρέτηση είναι λίγο τυχαία, αλλά δεν έχει σημασία και το κρασί κάνει πάντα τον Ιούλιο για πάντα. Υπέροχο υπέροχο μέρος. Σε παρακαλώ φύγε.Περισσότερα\nΚαλό βόειο κρέας, καλό κρασί, καλή εξυπηρέτηση\nΈχω κάποιες φορές σε αυτό το εστιατόριο και έχω δοκιμάσει όλα τα διαφορετικούς ορόφους. Η θεραπεία είναι ίδια και εάν δεν είστε πολλοί επισκέπτες, τότε το τελευταίο όροφο είναι αρκετά καλό. Το φαγητό είναι απλά σήμερα και είναι νόστιμο. Η επιλογή κρασιών είναι καλό και...πολύ προσιτή. Μου είναι κλασικό diner σε Logroño.Περισσότερα\nΉμασταν φιλοξένησε για μεσημεριανό γεύμα από ένα τοπικό οινοποιείο. Υπέροχο γεύμα. Το φαγητό ήταν νόστιμο και όμορφα. Η εξυπηρέτηση ήταν εξυπηρετικό και επαγγελματικό. Το εστιατόριο ήταν όμορφα διακοσμημένο. Η λίστα κρασιών ήταν αρκετά πλήρες.\nΕπισκεφθήκαμε αυτό το εστιατόριο ως μέρος ενός μικρού εκδρομή στην περιοχή Λα Ριόχα. Η τοποθεσία είναι πολύ ωραία, λίγο έξω από το πιο συνηθισμένης μονοπάτια Logrono. Το φαγητό ήταν απλώς τέλεια, ειδικά στον τομέα του βοείου κρέατος που tataki ήταν εξαιρετική. Καλή λίστα κρασιών με...μπουκάλια από την περιοχή. Πολύ ευγενικό προσωπικό μπορεί να σας προτείνει το καλό κρασί.Περισσότερα\nΕξαιρετικό φαγητό και υπέροχη κρασιά !!\nΉμουν που ελήφθησαν για το εστιατόριο ως επισκέπτης μιας εταιρείας, επισκέφτηκα στην περιοχή και να το χρησιμοποιούν τακτικά όπως η ποιότητα είναι τόσο καλή. Είναι λίγο παραπλανητικός καθώς όταν μπαίνεις μέσα στην πραγματικότητα πρέπει να ανεβείτε τις σκάλες σε εστιατόριο έτσι να θυμάστε ότι !...Πιστεύω ότι ανήκει σε δύο αδέλφια και το προσωπικό φαινόταν ασφαλώς πολύ φιλικό και εξυπηρετικό και ήταν πρόθυμο να σας εξηγήσω το μενού και να προτείνει την τέλεια κρασιά για να συνοδεύσετε - ότι δεν θα μπορούσε να είναι πιο νόστιμα ή νόστιμο! Σίγουρα, θα επισκεφθώ ξανά αλλά όπως και άλλοι έχουν σημειωθεί ότι πραγματικά δεν άνοιγαν μέχρι τις γύρω στις 9μμ και φύγαμε μετά από 11 και ήταν ακόμη πλήρως.Περισσότερα\nΚάθε φορά που φέρει τους πελάτες να επισκεφθείτε La Rioja, πάντα μένουμε στο Logrono και τάπας/Pintxos στην Calle Laurel πριν πάμε στο Taberna Herrerias για δείπνο. Το φαγητό είναι ως επί το πλείστον παραδοσιακά αλλά με την περιστασιακή περισσότερο ενδιαφέρουσα πιάτο. Η ποιότητα είναι πάντα...πρώτης κατηγορίας. Ήμουν με μια ομάδα 8 ατόμων και κάθε ένας από αυτούς (συμπεριλαμβανομένων των χορτοφαγικά!) δήλωσε στη συνέχεια ότι ήταν μια πολύ αξέχαστο δείπνο. Η λίστα κρασιών είναι εκτεταμένο και, ευτυχώς, είχαν άπλετο Beronia Reserva σε απόθεμα, καθώς ήμασταν αίσθηση πολύ διψάσατε! Επίσης, ο ιδιοκτήτης ήταν πολύ ευγενικοί μου βασικά Ισπανικά, αλλά, ευτυχώς, υπήρχαν μερικά μενού είναι τα αγγλικά να μας βοηθήσει να αποφασίσει. Το Hasta Pronto!Περισσότερα\nΤο φαγητό και η εξυπηρέτηση ήταν εξαιρετική. Σερβίρει παραδοσιακά πιάτα από την περιοχή Ριόχα με φρέσκα και υψηλής ποιότητας υλικά. Ήρεμο περιβάλλον, φαίνεται να που συχνάζουν οι ντόπιοι. Μεγάλη ποικιλία κρασιών. Επιφυλάξεις.\nΤο εστιατόριο ήταν κοντά στο ξενοδοχείο μας το F&G 0 και είδαμε ότι συνιστάται στο TripAdvisor και τι καλή πρόταση ήταν. Φτάσαμε λίγο νωρίς να σκεφτόμαστε ότι άνοιξαν στις 8.30 μμ ότι ήταν 9:00. Μια γυναίκα η οποία δεν νομίζω ότι ήταν ο ιδιοκτήτης μας...πήγε στο Bodega μέχρι τις 9μμ όταν είχαμε πάρει με ανελκυστήρα μέχρι το loft τραπεζαρία. Εδώ μας σέρβιραν ένα νόστιμο γεύμα μετά από κάποιες προτάσεις από τον ιδιοκτήτη όπως το σωστό κρασί. Δεν απογοητευτήκαμε σε ορισμένες πτυχές των αλεύρων. Μια μεγάλη νύχτα σε ένα υπέροχο εστιατόριο που από τη στιγμή που φύγαμε ήταν πλήρης. Το εστιατόριο ανοίγει στις 9μμ και τελευταίες παραγγελίες είναι 23:00.Περισσότερα\nΛάβετε γρήγορα απαντήσεις από το προσωπικό του Taberna Herrerias και από προηγούμενους επισκέπτες.\nΔιεύθυνση: Calle Herrerias n 024, 26001 Λογκρόνο, Ισπανία\nΑριθμός τηλεφώνου: +34 941 24 10 01


Rob the mob ( Έγκλημα και τιμωρία ) | Περιοδικό Move It\nΣύνοψη: Βασισμένο σε πραγματικά γεγονότα. Ένα ζευγάρι από το Κουίνς αποφασίζουν να χτυπήσουν την Μαφία θέτοντας σε εφαρμογή μια σειρά από ληστείες . Μια εκδίκηση και μια τιμωρία στην οποία εμπλέκονται μεγάλα κεφάλια της Μαφίας του 1991, με το FBI και τους δημοσιογράφους να περικυκλώνουν την υπόθεση σε ένα ανθρωποκυνηγητό δίχως τέλος. Ποιος κυνηγάει ποιόν όμως;\nΆποψη: «Οι αετοί δεν κυνηγούν μύγες,τις τρομάζουν» είπε ο μυθικός μαφιόζος Αλ Καπόνε. Οι τελευταίοι «ηγέτες» της μαφίας υποτάσσονται από ένα επιπόλαιο ζευγάρι . Ποιος να το φανταζόταν τότε πως η μαφία η οποία ήταν μια εξουσία που κινούσε τα νήματα , θα χάραζε ένα άδοξο τέλος από δυο ανθρώπους δίχως δύναμη, δίχως ισχύ;\nΔημοσιογράφοι με τα άρθρα που πετσοκόβουν την μαφία και το FBI να παρακολουθεί ύποπτες κινήσεις, ο «διακινητής» της κλακέτας Ρέιμοντ Ντι Φελίττα μας παρουσιάζει μια υπόθεση η οποία ξεχάστηκε ή μάλλον θέλησαν να ξεχαστεί. Μια συγκόλληση χαμένων κομματιών του πάζλ μέσα από τα οποία έρχεται στην επιφάνεια ο λόγος που η οικογένεια της Μαφίας ξεριζώθηκε: Ένα ζευγάρι ! Το ζευγάρι Βέλα που τελικά δολοφονήθηκε παραμονή Χριστουγέννων. Μαντέψτε από ποιον.\n«Η Μπόνι και ο Κλάιντ», αλήθεια είναι πως μοιάζει με ντοκιμαντέρ, ενώ το σενάριο μοιάζει να παρέλειψε κάποια βασικά στοιχεία: Πως είναι δυνατόν η Μαφία να στάθηκε άτολμη να πράξει Κάποια πλάνα έμοιαζαν κάπως άτεχνα με την διχρωμία τους και δεν ήταν κατανοητό ποιά εφέ κυριαρχούσαν στο σύνολο της ταινίας. Παρά το ενδιαφέρον της υπόθεσης και των πραγματικών γεγονότων που ιντριγκάρουν, απουσίαζε η ροή, η δράση και η αγωνιά που κεντρίζουν το κοινό , αν και η μουσική προσπάθησε να υπογραμμίσει τις σκηνές δράσης.\nΤην αλήθεια; Κατανοητή και ευχάριστη η ταινία αλλά θα κολλούσαμε κάποιες παραπάνω σημειώσεις για το τι δεν μας άρεσε. Στην τελική, ίσως η εκδίκηση να είναι ένα πιάτο το οποίο τρώγεται κρύο.\nΔημοσίευση: 7 Οκτ. 2017, 15:36\nRob the mob (Έγκλημα και τιμωρία)\nΡέιμοντ Ντε Φελίτα


H νέα μανία που έχει τρελαίνει και τα Ελληνόπουλα\nΤρίτη, 13 Ιουνίου 2017 15:58\nΌσοι έχουν παιδιά, πιθανότατα το ξέρουν ήδη, καθώς στα σχολεία (και της Ελλάδας) γνωρίζει... μεγάλες πιένες. Όσοι δεν έχουν, σίγουρα θα το μάθουν λίαν συντόμως. Αλλά τι είναι αυτό το παιχνίδι και πώς έχει καταφέρει να «τρελάνει» μικρούς και μεγάλους;\nΠρόκειται για ένα σχετικά απλό παιχνίδι. Το Fidget Spinner αποτελείται από δύο κομμάτια και θυμίζει έλικα ελικοπτέρου. Έχει -συνήθως- τρεις ακτίνες και μία βάση στην οποία αυτές στηρίζονται. Το μόνο που έχει να κάνει το παιδί είναι το τοποθετήσει σε ένα από τα δάχτυλά του (συνήθως στον αντίχειρα) και να χτυπήσει τις ακτίνες ώστε αυτές να αρχίσουν να περιστρέφονται: Και αν αυτό σάς φαίνεται απλό, υπάρχουν και πιο... θεαματικά κόλπα:\nΣτην Ελλάδα, η εξάπλωση της «μανίας» είναι ραγδαία τους δύο τελευταίους μήνες. Πλέον, Fidget Spinners μπορείτε να βρείτε παντού (ακόμα και σε περίπτερα) και σε όλες τις τιμές -συνήθως κάτω από 8 ευρώ. Τα παιδιά μπορούν να ανταγωνίζονται μεταξύ τους για το ποιο μπορεί να κάνει τα πιο πολλά κόλπα ή για το ποιο Spinner περιστρέφεται περισσότερη ώρα. Επίσης, μπορούν να την πετούν στον αέρα και να την πιάνουν κ.λπ. Όπως αναφέρουν δημοσιεύματα του ξένου Τύπου, το Fidget Spinner σχεδιάστηκε για να βοηθήσει όσους έχουν αυξημένο άγχος, προβλήματα συγκέντρωσης και ελλειμματικής προσοχής, ακόμα και αυτισμού. Μάλιστα, αρκετοί χρήστες σχολίασαν ότι το συγκεκριμένο παιχνίδι τούς βοήθησε να καταπολεμήσουν κακές συνήθειες, όπως το να τρώνε τα νύχια τους. Ωστόσο, στο εξωτερικό έχουν αναφερθεί και αρκετοί τραυματισμοί παιδιών από το εν λόγω παιχνίδι, με αποτέλεσμα κάποια σχολεία να έχουν απαγορεύσει στους μαθητές να παίζουν στα διαλείμματά τους, θεωρώντας ότι τα Fidget Spinners είναι επικίνδυνα και αποσπούν την προσοχή. Ενδεικτικά, μια μητέρα από την Αυστραλία δήλωσε ότι ο 11χρονος γιος της λίγο έλειψε να χάσει το μάτι του παίζοντας με ένα Fidget Spinner: «Ήταν πολύ τυχερός που δεν έχασε την όρασή του από το ένα μάτι, ωστόσο έχει τραυματιστεί σοβαρά». Όπως και να 'χει, αυτή η νέα μόδα ήρθε για να μείνει (τουλάχιστον μέχρι να βρεθεί κάτι άλλο, πιο... ελκυστικό).\nΠερισσότερα σε αυτή την κατηγορία: « 350 άστεγοι στη Λέσβο - επιδότηση ενοικίου αντί καταυλισμών Σεισμός Λέσβου: Αυτή είναι η μητέρα, που βρέθηκε νεκρή στα χαλάσματα του σπιτιού της »\n«Φοβάστε αυτό που δεν κατανοείτε κ. Πετρόπουλε!»-Της Εύας Αθανασοπούλου


Κυριακή, 24 Νοεμβρίου 2013 22:34\nΤο ανοσοποιητικό σύστημα πρέπει να είναι ενισχυμένο για να αντιμετωπίζει τις ασθένειες\nΤο Thymusextrakt είναι θεραπεία με παράγοντες του θύμου αδένα (thymosins).\nΚάθε ζωντανός οργανισμός με το ανοσοποιητικό σύστημα αποκρούει τις ασθένειες.\nΤο ανοσοποιητικό σύστημα είναι πολύ καλά οργανωμένο και αποτελείται από διαφορετικά, εξειδικευμένα κύτταρα του αίματος.\nΗ αποδυνάμωση του ανοσοποιητικού συστήματος κατά το γήρας είναι μια φυσική εξέλιξη.\nΚατά τη διάρκεια της εφηβείας, ο θύμος αδένας φτάνει στην πλήρη ανάπτυξή του. Στη συνέχεια μειώνεται συνεχώς η παραγωγή κυττάρων του θύμου κι έτσι η άμυνα του οργανισμού. Στην ηλικία των 50 ετών, μόνο 20% του ποσού των παραγόντων θύμου παράγεται, σε σχέση με την εφηβεία. Στα 70 ο θύμος αδένας έχει σχεδόν σταματήσει να λειτουργεί.\nΔεν είναι λοιπόν περίεργο ότι πολλοί σε αυτή την ηλικία υποφέρουν από λοιμώξεις και είναι αδύναμοι και εύθραυστοι.\nΤο εκχύλισμα του θύμου χορηγείται ενδοφλεβίως, υποδορίως ή ενδομυϊκώς και από το στόμα, ως ενισχυτικό του ανοσοποιητικού συστήματος και αποτελείται από φωσφολιπίδια που είναι τα δομικά στοιχεία των κυτταρικών μεμβρανών και των μιτοχονδρίων.\nΤα φωσφολιπίδια είναι αμφίφιλα λιπίδια που η διαλυτότητά τους στο νερό οφείλεται κατά κύριο λόγο στα υπολείμματα υδρογονανθράκων που έχουν στην πλειοψηφία τους τα λιπίδια αυτά. Ο οργανισμός τα χρησιμοποιεί κυρίως ως δομικά συστατικά των κυτταρικών μεμβρανών, για την αποθήκευση ενέργειας ή ως σηματοδοτικά μόρια. Τα φωσφολιπίδια έχουν τόσο υδρόφιλες και υδρόφοβες περιοχές και αντιπροσωπεύουν το 50% των φωσφολιπιδίων της καρδιάς. 10% από αυτά είναι τα πιο συνηθισμένα μόρια στο κεντρικό νευρικό σύστημα, αλλά επίσης υπάρχουν στον καρδιακό μυ και τους σκελετικούς μύες. Η λειτουργία τους δεν είναι γνωστή.\nΜε τον εργαστηριακό έλεγχο θα διαπιστωθεί η κατάσταση του ανοσοποιητικού.\nΩστόσο, υπάρχουν διάφορες άλλες ενδείξεις:\n· - Γρήγορη κόπωση και η αδυναμία\n· - Ευαισθησία σε λοιμώξεις και παρατεταμένη διάρκειά τους\n· - Κακή επούλωση των πληγών\nΟ θύμος αδένας είναι ένας μικρός αδένας πίσω από το στέρνο.\nΉδη κατά τη γέννηση παράγονται εκεί ειδικά συστατικά (πεπτίδια του θύμου αδένα). Αυτά τα πεπτίδια του θύμου ελέγχουν την λειτουργία των κυττάρων του ανοσοποιητικού συστήματος.\nΕνδιαφέρον για το εκχύλλισμα θύμου αδένα υπήρξε όταν παρατηρήθηκε ότι η αφαίρεσή του σε νεαρά άτομα οδηγούσε σε καθυστέρηση της ανάπτυξης, απώλεια βάρους, επιδείνωση της υγείας και θάνατο. Η αντικατάσταση των παραγόντων του θύμου αδένα βελτίωνε την κατάσταση.\nΟ θύμος αδένας είναι από τα πιο σημαντικά όργανα του ανοσοποιητικού συστήματος. Τα Τ-λεμφοκύτταρα που παράγονται από είναι τα «κύτταρα μνήμης» που παράγουν αντισώματα. Στους ενήλικες ο θύμος αδένας συρρικνώνεται λόγω έλλειψης βιταμινών και μετάλλων, πίεσης, ακτινοβολίας, βαρέων μετάλλων και τη λήψη κορτιζόνης. Έτσι ελαττώνεται η άμυνα και προκαλούνται ασθένειες.\nΤο Thymusextrakt είναι κατάλληλο για:\n-Χρόνιες ασθένειες όπως ρευματοπάθειες, άσθμα και καρκίνο\n-Γενική αδυναμία και ευπάθεια σε ασθένειες\n-Πρόωρη γήρανση, αρτηριοσκλήρυνση και ανικανότητα\n-Σκλήρυνση κατά πλάκας, αγκυλοποιητική σπονδυλίτιδα, νόσο του Crohn\n-Άλλες αυτοάνοσες ασθένειες\n-Αποδυνάμωση μετά από χειρουργείο, χημειοθεραπεία ή ακτινοβολία\n-Παρατεταμένη λήψη αντιβιοτικών\nΗ θεραπεία μεThymusextrakt γίνεται συνήθως στη μονάδα βραχείας νοσηλείας. Η "κλασική θεραπεία με εκχύλισμα θύμου" αποτελείται από 10 έως 15 ενέσεις, σε μια περίοδο 2 - 5 εβδομάδες, 2 φορές τον χρόνο. Ορισμένες χρόνιες ασθένειες μπορεί να αντιμετωπισθούν με πρόσθετες δόσεις (1 - 3 μήνες - 2 φορές την εβδομάδα για 2 χρόνια).\nΚαλύτερα αποτελέσματα έχουν τα φρέσκα εκχυλίσματα θύμου από μοσχάρια. Παρασκευάζονται στο Μόναχο και τη Νέα Υόρκη. Με μια ειδική μέθοδο αφαιρούνται οι πρωτεΐνες υψηλού μοριακού βάρους που προκαλούν αλλεργικές αντιδράσεις.\nΗ δραστική ουσία είναι πεπτίδια του θύμου παρόμοια με εκείνα που παράγει ο θύμος αδένας. Μόνο περιστασιακά εμφανίζονται ερυθρότητα ή κνησμός στο σημείο της ένεσης, oi οποίες συνήθως υποχωρούν χωρίς θεραπεία.\nΤα δισκία THX περιέχουν γνήσια εκχυλίσματα θύμου με τις απαραίτητες βιταμίνες, μέταλλα και προβιοτικά.\nΣυγκεκριμένα περιέχουν: Συμπυκνωμένο εκχύλισμα Thymus equiv. 250 mg, Βιταμίνη Β6 6 mg, Βιταμίνη Ε 50 mg, 50 mg βιταμίνη C, βιταμίνη Β12 10 mcg, φυσικές γεύσεις και αρώματα που προέρχονται από Echinacea, Crataegus, Thuja και Viscum. Περίπου το 10% είναι Ινουλίνη (ολιγοφρουκτόζη) δηλαδή προβιοτικές ίνες που διεγείρουν την ανάπτυξη των βακτηρίων στο έντερο για να διατηρήσουν μια υγιή εντερική χλωρίδα.\nΗ δοσολογία στο σκεύασμα που χορηγείται από το στόμα είναι 2-3 δισκία την ημέρα.\nΔιαβάστηκε 3548 φορές Τελευταία τροποποίηση στις Κυριακή, 24 Νοεμβρίου 2013 22:52\nΠερισσότερα σε αυτή την κατηγορία: « Η Βιογραφία του Καρκίνου Κατευθυντήριες οδηγίες για τη θεραπεία καρκίνου του μαστού »


Κακοκαιρία την Δευτέρα-δείτε που θα ξεσπάσουν ισχυρές καταιγίδες - Meteology\tΚακοκαιρία την Δευτέρα-δείτε που θα ξεσπάσουν ισχυρές καταιγίδες - Meteology\nΚακοκαιρία την Δευτέρα-δείτε που θα ξεσπάσουν ισχυρές καταιγίδες\nΠολλές βροχές φέρνει η Δευτέρα στις περισσότερες ηπειρωτικές περιοχές της χώρας μας. Αναλυτικότερα, τα εντονότερα φαινόμενα τα αναμένουμε στην δυτική Ελλάδα ( εδώ με την μορφή περάσματος), την Πελοπόννησο, την Στερεά και όλες τις ακτές του δυτικού Αιγαίου, από Εύβοια, Πήλιο μέχρι και ακτές Θερμαϊκού. Σε αυτά τα τμήματα, οι βροχοπτώσεις θα είναι ραγδαίες, με διάρκεια και ένταση. Στα νοτιότερα τμήματα, θα εκδηλωθούν και τοπικά ισχυρές καταιγίδες, ενώ ο κίνδυνος ανεμοστρόβιλων, είναι αυξημένος. Δεν αναμένεται να επηρεαστεί το κεντρικό και νότιο Αιγαίο όπως και το ανατολικό, αν και υπάρχει πιθανότητα σύντομων όμβρων. Η κατάσταση θα εξασθενήσει πρόσκαιρα προς το απόγευμα. Στην ΑΤΤΙΚΗ, ο καιρός παραμένει άστατος. Διαστήματα ηλιοφάνειας, εναλλάσονται με παροδικές νεφώσεις και θα εκδηλώνονται σύντομες μπόρες ή και καταιγίδες. Παρότι σύντομες, δεν αποκλείεται όμως να έχουν έντονο χαρακτήρα. Στην Θεσσαλονίκη μουντός καιρός, με τοπικές βροχές κατά διαστήματα. Πιθανή καταιγίδα αυτή την φορά δεν αποκλείεται, προερχόμενη από τον Θερμαϊκό. Οι άνεμοι ισχυροί ανατολικοί, στο βόρειο Αιγαίο, γενικά μέτριοι από νότιες διευθύνσεις στα νοτιότερα.


ΑΡΗΣ : ΜΕ ΤΟΝ ΘΕΟ ΣΤΟ ΣΤΗΘΟΣ: Απριλίου 2016\nΗ βαθμολογια του ΑΡΗ\n1 ΑΡΗΣ 30 26 3 1 68 16 52 81\n2 Δόξα Δράμας 30 18 9 3 45 20 25 63\n3 Νέστος Χρυσούπολης 30 19 3 8 59 32 27 60\n4 Καβάλα 30 14 10 6 49 23 26 52\n5 ΑΠΕ Λαγκαδά 30 13 8 9 45 32 13 47\n6 Απόλλων Καλαμαριάς 30 14 5 11 40 29 11 47\n7 Εθνικός Αγιονερίου 29 12 9 8 26 21 5 45\n8 Εορδαϊκός 30 12 9 9 32 31 1 45\n9 Καμπανιακός 30 12 8 10 42 28 14 44\n10 Κοζάνη 30 11 5 14 36 48 -12 38\n11 Βυζάντιο Κοκκινοχώματος 30 11 4 15 43 43 0 37\n12 Απόλλων Κρύας Βρύσης 31 9 7 15 25 41 -16 34\n13 Θύελλα Φιλώτα 30 9 5 16 27 36 -9 32\n14 Εθνικός Αλεξανδρούπολης 30 6 9 15 19 38 -19 27\n15 Ηρακλής Αμπελοκήπων 30 7 4 19 31 51 -20 25\n16 Έβρος Σουφλίου 31 5 7 19 32 80 -48 22\n17 Εθνικός Γαζώρου 29 2 5 22 10 60 -50 11\nΣΤΑ ΗΜΙΤΕΛΙΚΑ Ο ΑΡΗΣ ΜΕΤΑ ΑΠΟ ΔΥΟ ΠΑΡΑΤΑΣΕΙΣ ... 103 - 108\nΤα κατάφερε έστω και δύσκολα έστω και μετά από δυο παρατάσεις , έστω και με το αυτοκαλαθι του Μαρσελ... άλλωστε η τύχη είναι πάντα με τους δυνατούς , και δυνατός με την Κηφισιά ήταν ο ΑΡΗΣ .\nδεν ξέρω αλλά εγώ πιστεύω ότι ο έπρεπε να καθαρίσει από νωρίς το ματς αφού μπορούσε να το κάνει , αλλά δεν ξέρω για το άφησε να πάει έτσι , αλλά τέλος κάλο όλα καλά για τον ΑΡΗ μας που είναι στα ημιτελικά και περιμένει τον Kολοσσο η τον ΠΑΟ στα ημιτελικά .\nενώ στο πλευρό του ΑΡΗ βρέθηκαν και οπαδοί του από την θεσσαλονικη όπως η ΠΑΛΙΑ ΦΡΟΥΡΑ και ο SUPER 3 , έκαναν το Ζηρινειο κίτρινο , μπράβο στα αδέλφια που έκαναν το ταξίδι αυτό και μας έφεραν την πρόκριση στην πόλη του θεού .\nΤα δεκάλεπτα: 28-22, 48-34, 65-61, 81-81 (κ.α.), 95-95 (α’ παρ.), 103-108.\nΚΗΦΙΣΙΑ: Στίγκερς 4 (6ρ.), Κασελάκης 24 (7/7β., 4/7δπ., 3/6τρ., 4ρ., 3ασ.), Χογκ 3, Ελ Αμίν 25 (8/10β., 4/9δπ., 3/8τρ., 5ρ.), Γλυνιαδάκης 14 (7ρ.), Μάρσαλ 7 (2/2δπ., 1/1τρ.), Γκίκα 12 (8ρ.), Σταμάτης, Χρυσικόπουλος 8 (4ρ.), Σμιθ 6 (4ρ.).\nΑΡΗΣ: Πελεκάνος, Γουάιτ 27 (9/10β., 6/9δπ., 2/6τρ., 9ρ., 2κοψ.), Χάγκινς 6 (2ρ.), Σίμτσακ 3, Μακ Νιλ 9 (7/12β., 1/6δπ., 0/4τρ., 4ρ., 6ασ., 3κλ.), Ξανθόπουλος 3 (1), Τσούπκοβιτς, Γουότερς 29 (7/7β., 8/11δπ., 2/3τρ., 6ρ., 9ασ., 8λ.), Ζάρας 10 (1/2β., 3/7τρ., 3ρ.), Κοέν 13 (2/4δπ., 3/7τρ., 11ρ., 3ασ.), Μούρτος 8 (3ρ., 2ασ.).\nΑναρτήθηκε από seleo junior στις 12:05 π.μ. Δεν υπάρχουν σχόλια:\nΟ ΝΟΜΟΣ ΤΟΥ ΑΡΗ ...\nΠηρε το πρωτο παιχνιδι ο ΑΡΗΣ στο nick galis hall , με 78 - 60 την Κηφισιά αν και δεν ήταν εύκολο παιχνίδι η ομάδα του Δημήτρη Πριφτη το έκανε εύκολο και τελικά κέρδισε ο ΑΡΗΣ και μάλιστα με μια μεγάλη διάφορα .\nΦέτος ο ΑΡΗΣ έχει χαρακτήρα και αυτό που θέλει να πάρει τα καταφέρνει εύκολα η δύσκολα ... τώρα έχουμε το άλλο Σάββατο το δεύτερο παιχνίδι στην Αθήνα .\nΑΡΗΣ: Γουάιτ 13 (2/4β., 4/5δπ., 1/4τρ., 8ρ., 2κοψ.), Γουότερς 18 (2/2β., 2/4δπ., 4/5τρ., 5ασ.), Χάγκινς 2, Μούρτος 3 (1), Μακ Νιλ 15 (4/6β., 1/5δπ., 3/6τρ., 8ρ., 7ασ., 2κλ.), Ξανθόπουλος 5 (1), Δήμας 3 (1), Πελεκάνος, Ζάρας 3 (1), Κοέν 6 (6ρ.), Σίμτσακ 10 (10ρ.).\nΚΗΦΙΣΙΑ: Στίγκερς 2, Σταμάτης 2, Κασελάκης 14 (2), Χογκ 14 (8ρ.), Γλυνιαδάκης 10 (6ρ.), Χατζηνικόλας, Γκίκας 10 (3), Χρυσικόπουλος 2, Σμιθ 6 (4ρ.), Ελ Αμίν (0/6δπ., 0/6τρ.), Σπυριδωνίδης.\nTΗΝ ΕΚΑΝΕ ΧΑΛΑΣΤΡΑ … 0 – 3 ΠΕΡΑΣΕ Ο ΑΡΗΣ\nΚέρδισε και τον Καμπανιακο από την Χαλάστρα , αφού κέρδισε με 0 – 3 τον Καμπανιακο , με γκολ των Ν Λουντουλου , Καπνιδη , και Ντουνη .\nΑν και ο ΑΡΗΣ είναι με τα δυο πόδια στην Β΄ εθνική , ο ΑΡΗΣ δεν μπηκε στο γήπεδο αδιάφορος και χαλαρά να παίξει ένα ματς ρουτίνας , αλλά μπήκε μέσα και μάλιστα κέρδισε με 3 – 0 .\nΣτο πλευρό του ΑΡΗ ήταν και 500 φίλοι και οπαδοί που έδωσαν χρώμα και τραγούδι για ακόμα ένα ματς …\nΑναρτήθηκε από seleo junior στις 4:43 μ.μ. Δεν υπάρχουν σχόλια:\nΣΤΗΝ Β΄ ΕΘΝΙΚΗ Ο ΑΡΗΣ ...\nΚαι μαθηματικά η άνοδος για για ΑΡΗ , αφού κερδισε τον Εορδαικο με 3 - 2 .\nΤώρα μένουν 5 παιχνίδια ανγκαριας για την ομαδα μας , και από το καλοκαίρι θα ετοιμαζωμαστε να κάνουμε μια ομαδα που θα ανεβεί στη Α΄ εθνική αφού έχουμε καλό υλικό , αλλά θέλουμε ακόμα μερικούς παίκτες για\nνα κάνουμε μια καλή ομαδα .\nΕνώ δυναμικό παρών έδωσαν και οι φίλοι του ΑΡΗ , με τραγούδι και παλμό σε όλο τα 90΄ λεπτό , δεν σταμάτησαν καθόλου να βοηθάνε την ομαδα τους .\nτο μόνο κακό ήταν οτι ο Εορδαικος ενανε δυο σουτ που βρήκαν εστία και τα δυο μπήκαν γκολ , αυτό πρέπει να το δούμε λίγο .\nΤώρα με τα το 0 - 1 ο ΑΡΗΣ άμεσος έκανε με τον Μελισσα , μετά την σκυτάλη πήρε ο Τατος για το 2 - 1 και στο 45΄ ο Καπνιδης εκανε το 3 - 1 με πέναλτι .\nΣτο δεύτερο μέρος ο ΑΡΗΣ μπηκε χαλαρά δεν ήθελε να κουραστεί αφού και το σκορ ήταν 3 - 1 , Αλλα τον τελευταίο γκολ το έβαλε η ομαδα απο την Πτολεμαΐδα κάνοντας το 3 - 2 που ήταν και το τελικό σκορ .\nΑναρτήθηκε από seleo junior στις 12:02 μ.μ. 1 σχόλιο:\nΟΙ ΔΗΛΩΣΕΙΣ ΚΑΡΥΠΙΔΗ\nΟ Eπικεφαλής του Ποδοσφαιρικού Τμήματος του ΑΡΗ, Θόδωρος Καρυπίδης, έκανε την παρακάτω δήλωση στοwww.arisfc.gr:\n«Με αφορμή και την μαθηματική εξασφάλιση του στόχου μας, θα ήθελα να συγχαρώ τον προπονητή μας κ. Αναστόπουλο και τους ποδοσφαιριστές μας για την προσπάθεια που κατέβαλαν.\nΗ ταλαιπωρία της Γ’ Εθνικής τελειώνει κάπου εδώ. Δυστυχώς, απομένουν άλλα πέντε παιχνίδια για να κλείσει και τυπικά η σεζόν και σαν ΑΡΗΣ είμαστε υποχρεωμένοι να ολοκληρώσουμε τη χρονιά με ισάριθμες νίκες.\nΑυτό που πετύχαμε ήταν το αυτονόητο. Ήταν καθήκον μας. Τίποτα περισσότερο, τίποτα λιγότερο. Πετύχαμε τον πρώτο από τους δύο στόχους που θέσαμε πέρυσι το καλοκαίρι.\nΣε ό,τι αφορά την εκκαθάριση και τη σύσταση της νέας ΠΑΕ, που ξέρω ότι αποτελεί τη μεγάλη αγωνία όλων μας, δεν έχω να προσθέσω κάτι καινούργιο. Ισχύουν οι δεσμεύσεις που έδωσα στην εκδήλωση για τα 102 χρόνια του Συλλόγου.\nΟ ΑΡΗΣ του χρόνου θα αγωνιστεί ΚΑΝΟΝΙΚΟΤΑΤΑ στη Football League και τέτοια εποχή του χρόνου θα σχεδιάζουμε τον ΑΡΗ της Superleague.\nΈχουμε ήδη ξεκινήσει τον προγραμματισμό μας για τη νέα σεζόν. Τόσο στο αγωνιστικό κομμάτι, μαζί με τον προπονητή μας Νίκο Αναστόπουλο, που είναι το αφεντικό όσο και στο διοικητικό – οργανωτικό, όπου η ομάδα θα λειτουργήσει σε απόλυτα επαγγελματικά πλαίσια.\nΌλα αυτά δρομολογούνται ήδη. Λίγη υπομονή ακόμη...\nΤέλος θα ήθελα να συγχαρώ την ομάδα Κ-17 για την κατάκτηση του πρωταθλήματος. Ο ΑΡΗΣ παραδοσιακά αναδεικνύει ποδοσφαιριστές από τα τμήματα υποδομής του, τα οποία από τη νέα σεζόν θα οργανωθούν και θα λειτουργήσουν σε σύγχρονα πρότυπα».\nΑναρτήθηκε από seleo junior στις 11:41 π.μ. Δεν υπάρχουν σχόλια:\nΚΕΡΔΙΣΕ ΚΑΙ ΣΤΟ ΡΕΘΥΜΝΟ ΜΕ 83 - 88 ...\nΚαθάρισε την τρίτη θέση με την νίκη με 83 - 88 στο Μελινα Μερκουρη στο Ρέθυμνο , αν και σε μερικά σημεία μας τρόμαξε , αλλά η ομαδα του Πριφτη στο τέλος πυρέ το ροζ φύλλο αγώνα .\nΕνώ δυναμικό παρών έδωσαν και 200 φίλοι του ΑΡΗ που πήγαν απο Θεσσαλονικη , Χανια , Αθηνα , άλλωστε πότε ο ΑΡΗΣ δεν είναι μονος ...\nΑναρτήθηκε από seleo junior στις 10:52 π.μ. Δεν υπάρχουν σχόλια:\nΜΕ ΚΟΣΜΟ ΑΥΡΙΟ ΜΕ ΕΟΡΔΑΙΚΟ\nΑθωώθηκε ο ΑΡΗΣ στην έφεση που κατάθεσε , για την άδικη ποινή που είχε δοθεί , και τελικά δικαιώθηκε και την Κυριακή θα παίξει με τον ΜΕΓΑΛΟ του κόσμο στο γήπεδο του , αφού έστω και με ισοπαλία καθαρίζει την μαύρη κατηγόρια που ήταν για δυο χρονιά .\nΑναρτήθηκε από seleo junior στις 11:45 π.μ. Δεν υπάρχουν σχόλια:\nΣΤΑ ΗΜΙΤΕΛΙΚΑ Ο ΑΡΗΣ ΜΕΤΑ ΑΠΟ ΔΥΟ ΠΑΡΑΤΑΣΕΙΣ ... 1...


Συνεντεύξεις για το σεισμό του 1953 – 3ο Δημοτικό Σχολείο Ζακύνθου\nΣυνεντεύξεις για το σεισμό του 1953\nΔημοσιεύτηκε από το 3ο Δημοτικό Σχολείο Ζακύνθου στις 07/02/2016\nΜαθητές της Στ΄τάξης του σχολείου μας, στα πλαίσια του προγράμματος για την καλλιέργεια του εθελοντισμού και της αλληλεγγύης ¨Νοιάζομαι και δρω¨ και προσπαθώντας να κατανοήσουν όσο γίνεται περισσότερο το φαινόμενο του σεισμού μέσα από τις συνέπειές του αλλά και να σώσουν τις μνήμες των δικών τους ανθρώπων, πήραν συνέντευξη από συγγενείς τους που έζησαν τους σεισμούς του Αυγούστου του 1953.\nΔιαβάστε παρακάτω δύο από αυτές:\nΣΥΝΕΝΤΕΥΞΗ ΑΠΟ ΤΗΝ ΓΙΑΓΙΑ ΜΟΥ ΓΙΑ ΤΟΝ ΣΕΙΣΜΟ ΤΟΥ 1953\nΑπό την Ιουστίνη Καψάσκη\nγιαγιά : Αγγελική Μάργαρη\nΠόσων χρονών ήσουν το 1953;\nΉμουν 6 χρονών.\nΠού ήσουν την ώρα του σεισμού;\nΉμουν μέσα στο σπίτι μου, στο Μαχαιράδο, με την μαμά μου.\nΗ μαμά μου μαγείρευε και εγώ έπαιζα με τα παιχνίδια μου.\nΣτην αρχή φοβήθηκα και μετά έτρεξα με την μητέρα μου στην αυλή του σπιτιού. Ο σεισμός ήταν τόσο μεγάλος που μας πέταγε κάτω.\nΤι ζημιά έπαθε το σπίτι;\nΤο σπίτι γκρεμίστηκε ολοκληρωτικά. Ευτυχώς η μητέρα μου είχε προλάβει να σβήσει το γκαζάκι που μαγείρευε και αργότερα δεν δημιουργήθηκε φωτιά.\nΤο κράτος μοίρασε στην κάθε οικογένεια μία σκηνή. Την στήσαμε μακριά από τα ερείπια γιατί έκανε συνεχώς μετασεισμούς και μέναμε εκεί για αρκετούς μήνες, μέχρι να κατασκευάσουμε ξύλινες παράγκες.\nΤι σε τρόμαξε περισσότερο;\nΦοβήθηκα πολύ όταν είδα ότι ο σεισμός γκρέμισε το σπίτι μας και θυμάμαι πως με κρατούσε η μητέρα μου στην αγκαλιά της και κλαίγοντας την ρώτησα πού θα μένουμε τώρα.\nΤο είχατε καταλάβει;\nΤην προηγούμενη μέρα είχε γίνει ένας μικρότερος σεισμός, χωρίς μετασεισμούς και ανησυχούσαν οι γονείς μου μήπως γίνει μεγαλύτερος.\nΠοια ήταν η αντίδραση των κατοίκων;\nΌλοι οι κάτοικοι φοβηθήκαμε ,τα μικρά παιδιά έκλαιγαν και αγωνιούσαμε γιατί βλέπαμε την πόλη να καίγεται και οι σεισμοί δεν σταματούσαν.\nΣε ποιο σχολείο πήγαινες και τι έγινε μετά;\nΉμουν μικρή και δεν πήγαινα σχολείο εκείνο το καλοκαίρι. Το Σεπτέμβρη το κράτος έφτιαξε ξυλότυπο σχολείο στο χωριό και πήγαινα εκεί.\nΜπορείς να μας πεις λίγα λόγια για ολόκληρη την ημέρα;\nΟ σεισμός ξέσπασε γύρω στις 11:00 το πρωί. Αμέσως μετά όλοι ψάχναμε τους συγγενείς μας να δούμε αν είναι καλά. Ανησυχούσαμε για το που θα μείνουμε την νύχτα και αφού μαζέψαμε ό,τι μπορούσαμε από τα συντρίμια του σπιτιού (κουβέρτες, ρούχα),τελικά το βράδυ μείναμε στα χωράφια. Πριν βραδιάσει αεροπλάνα του Ερυθρού Σταυρού πετούσαν σακιά γεμάτα τρόφιμα, ψωμί, κονσέρβες και ρούχα.\nΉταν μια μέρα που δεν θα την ξεχάσω ποτέ και ελπίζω να μην ξαναζήσω τέτοιες στιγμές.\nΣΥΝΕΝΤΕΥΞΗ ΑΠΟ ΤΟΝ ΠΑΠΠΟΥ ΜΟΥ ΓΙΑ ΤΟ ΣΕΙΣΜΟ ΤΟΥ 1953\nΑπό την Βασιλική Γιοματάρη\nπαππούς: Αρβανιτάκης Διονύσιος\nΠόσων χρονών ήσουν όταν έγινε ο σεισμός;\nΉμουν 13 ετών.\nΠου ήσουν την ώρα του σεισμού και τι έκανες;\nΌταν έγινε ο σεισμός ήμουν μέσα στο σπίτι και διάβαζα ένα κλασικό εικονογραφημένο.\nΞαφνιάστηκα, τρόμαξα και βγήκα έξω τρέχοντας και έμεινα στην αυλή.\nΤο σπίτι μας έπαθε μεγάλες ζημιές. Καταστράφηκε ο πρώτος όροφος.\nΤο πρώτο βράδυ μείναμε άυπνοι. Για μερικούς μήνες μείναμε σε μια σκηνή και στη συνέχεια εγκατασταθήκαμε σε ξύλινο σπίτι το οποίο φτιάξαμε μόνοι μας.\nΠερισσότερο με τρόμαξε το τρομερό κούνημα και η μεγάλη βουή.\nΠου ήταν τα υπόλοιπα μέλη της οικογένειας;\nΤα υπόλοιπα μέλη της οικογένειας έλειπαν από το σπίτι. Οι γονείς μου δούλευαν και οι αδελφές μου έπαιζαν στην αυλή.\nΠεριμένατε ότι θα γίνει μεγάλος σεισμός;\nΠεριμέναμε ότι θα γίνει μεγάλος σεισμός, γιατί είχε κάνει προσεισμούς.\nΠοια ήταν η αντίδραση των υπόλοιπων κατοίκων;\nΟι υπόλοιποι κάτοικοι πανικοβλήθηκαν και βγήκαν στις αυλές τους φωνάζοντας.\nΣε ποιο σχολείο πήγαινες; Και τι έγινε με το σεισμό;\nΠήγαινα στο σχολείο των Αμπελοκήπων. Το σχολείο με το σεισμό γκρεμίστηκε.\nΜπορείς να μου πεις λίγα λόγια για όλη την ημέρα;\nΗ ημέρα εκείνη ήταν φοβερή. Όλος ο κόσμος ήταν τρομαγμένος και ο ένας κοιτούσε τον άλλο με απορία και προσπαθούσε να συνέλθει από τον φόβο.


Ο έρωτας είναι μαραθώνιος όχι κατοστάρι - ilov.gr\nHome > Χωρισμός > Ο έρωτας είναι μαραθώνιος όχι κατοστάρι\nΟ έρωτας είναι μαραθώνιος όχι κατοστάρι - Δώρα Καρακεχαΐδου - 5 Φεβ 2016\n«Πρέπει να μιλήσουμε». Αρχίζεις να μαντεύεις τι θα ακολουθήσει αλλά, δυστυχώς, δεν είναι στο χέρι σου να το αποφύγεις. Θα το τελειώσετε εδώ.\n«Δεν πάει άλλο» σου λέει κι εσύ πέφτεις απ’ τα σύννεφα. Πώς είναι δυνατόν να σου ζητάει να χωρίσετε; Αφού περνάτε τόσο όμορφα μαζί.\nΣου είναι τόσο δύσκολο να το συνειδητοποιήσεις. Νιώθεις σαν να έσκασε βόμβα μεγατόνων πάνω στη μούρη σου. Από πού ήρθε και τι την πυροδότησε, ούτε που μπορείς να το φανταστείς.\nΜένεις να κοιτάς στα χαμένα. Ό,τι εξήγηση και να σου δώσει ο άλλος δε θα σε καλύψει, γιατί απλά δε θες να το δεχτείς. Θα θυμώσεις, θα πονέσεις, θα βρίσεις, θα μισήσεις.\nΠάντα αυτός που φεύγει είναι ο κακός. Εκεί ρίχνουμε τις ευθύνες. Αφενός γιατί αυτό είναι το πιο λογικό, εφόσον έφυγε σημαίνει ότι ήθελε να το κάνει, κι αφετέρου γιατί έτσι είναι πιο εύκολο. Σπάνια, όμως, σκεφτόμαστε πιο είναι το δικό μας μερίδιο σε όλο αυτό.\nΤο πρόβλημα με τις σχέσεις είναι ότι ξεχνάμε γιατί είμαστε με τον άλλον. Ξεχνάμε τον έρωτα. Περνάει ο καιρός κι οι πεταλούδες εξαφανίζονται απ᾽ το στομάχι. Φεύγει ο έρωτας, έρχεται η συνήθεια. Καμία προσπάθεια να κρατηθεί ζωντανός. Δένεις τον γάιδαρο κι αράζεις. Για να μείνει εκεί το ζωντανό, όμως, θέλει τροφή, αλλιώς πάει.\nΟ έρωτας δεν καταβάλλεται εφ’ άπαξ. Κάθε μέρα είναι μία νέα προσπάθεια για να τον κρατήσεις ζωντανό, να τον ταΐσεις, να τον δυναμώσεις. Εκεί το χάνουμε το παιχνίδι. Στο «καθημερινά».\nΓι’ αυτό έχει γεμίσει ο τόπος έρωτες του σαββατοκύριακου και φτηνούς έρωτες της μιας βραδιάς. Δεν περνούν τις εξετάσεις, βλέπεις, και μένουν μετεξεταστέοι. Μπερδεύονται και δεν καταβαίνουν πως ο έρωτας είναι μαραθώνιος και όχι κατοστάρι.\nΤο ότι εσύ νιώθεις ερωτευμένος ακόμα σημαίνει ότι το άτομο που έχεις δίπλα σου, κάνει κάτι σωστά. Σου δίνει κάθε μέρα λόγους. Σε στηρίζει όταν νιώθεις αδύναμος, σου ανεβάζει το ηθικό όταν βλέπει ότι το χρειάζεσαι χωρίς να το ζητήσεις, σου φτιάχνει τη μέρα με μια κουβέντα. Το ερώτημα είναι εσύ τι κάνεις γι’ αυτό.\nΚαλό είναι να δίνουμε όταν μας ζητάνε, μα στον έρωτα δεν πάει έτσι. Εκεί δίνεις χωρίς να το σκεφτείς και χωρίς να στο ζητήσει κανείς. Αν μπεις στη διαδικασία να το ζητιανέψεις, παράτα το.\nΤα πράγματα είναι απλά: θέλω να θες. Να θες και στα δύσκολα. Όχι μόνο στις χαρές και στα πανηγύρια. Εκεί όλοι καλοί είναι. Εκεί να σε δω, στα δύσκολα. Να θες όταν σου λέω ότι δεν είμαι καλά. Να θες όταν σου λέω «άσε με». Να θες όταν πονάω. Να θες να δώσεις, να βοηθήσεις, να προσπαθήσεις κι όχι να γυρίζεις απ’ την άλλη για να παίξεις με το κομπολόι σου.\nΑν δε θες, γάμα το. Δεν έχει νόημα. Όπως επίσης δεν έχει νόημα να λες ότι θες και να μην κάνεις τίποτα γι’ αυτό. Τα λόγια αέρας είναι. Με μια ανάσα τα λες και στην επόμενη είναι κιόλας παρελθόν.\nΓι’ αυτό λοιπόν μην πέφτεις απ’ τα σύννεφα που σου είπε να χωρίσετε. Για βάλ’ τα κάτω και δες. Τι έκανες εσύ για να κρατήσεις τον έρωτα ζωντανό και τι ο άλλος. Ποιος σε έσπρωχνε να σηκωθείς, όταν ο ίδιος ήταν πιο κάτω από εσένα.\nΔε μένει για πολύ ζωντανός ο έρωτας έτσι. Μπορεί να σας κράτησε μαζί η συνήθεια αλλά κι αυτή δεν αντέχει πολύ χωρίς έρωτα. Οι σχέσεις κρατιούνται από δύο. Όταν ο ένας είναι απλώς θεατής, δεν προχωράει το πράγμα. Όσο και να εθελοτυφλείς, ξέρεις ότι έχω δίκαιο.\nΈμεινες μετεξεταστέος. Κατάλαβέ το.


Η γειτονιά μου μια φορά... (ορθή επανάληψη) - FortsaLefkada.gr\nΗ γειτονιά μου μια φορά… (ορθή επανάληψη)\n26/05/2021 Σχολιάστε 196 Views\n(Σημείωση Σύνταξης: Λόγω τεχνικού προβλήματος, το άρθρο τούτο του κ. Ανδρέα Σταύρακα αρχικά δημοσιεύτηκε λειψό. Ζητάμε συγνώμη, τόσο από τον συγγραφέα όσο και από τους αναγνώστες και το επαναλαμβάνουμε εδώ ολόκληρο…)\nΗ ΓΕΙΤΟΝΙΑ ΜΟΥ ΜΙΑ ΦΟΡΑ\nΣε ένα πανέμορφο χωριό στην ορεινή Λευκάδα που λέγετε Καρυά, στην νοτιανατολική μεριά του χωριού βρίσκεται η συνοικία των Σταυρακέων.\nΗ συνοικία αυτή έχει το σχήμα του σταφυλιού, αρχίζει από την Εκκλησία Του Αγίου Νικολάου, κατηφορίζει αριστερά και συναντάει το δρόμο που πάει στο κάτω χωριό, επάνω από τα σπίτια του Κατωπόδη του Μπέλα.\nΑπό τη δεξιά μεριά Του Αγίου Νικολάου, είναι ο δρόμος που συναντάει τον επαρχιακό δρόμο που πάει στην Εγκλουβή.\nΣτα τρακόσα μέτρα περίπου ποιο κάτω από τα σπίτια του Νικολάρα, κατηφορίζει ένα δρομάκι που φτάνει στη γειτονιά του Ραυτο-Γιάννη, ανηφορίζει αριστερά στον άλλοτε επαρχιακό δρόμο και συναντάει τον προαναφερόμενο δρόμο στα σπίτια του Μπέλα.\nΣτον προαναφερόμενο χώρο βρίσκετε η συνοικία των Σταυρακέων, πιθανόν ο χώρος αυτός να ήταν «κτήμα» του Αγίου Νικολάου.\nΣτο ως άνω «κτήμα» βρίσκονται και άλλα επίθετα που πιθανών να προέρχονται οι από αγοροπωλησίες η από σώγαμπρους.\nΣτο βορειοανατολικό μέρος της ως άνω συνοικίας, βρίσκεται η γειτονιά μου που αποτελείται από εφτά οικογένειες.\nΘα της αναφέρω με τα άτομα που χρονολογούνται από τα μέσα του δεκάτου ένατου αιώνα έως τα μέσα του εικοστού αιώνα.\nΜπροστά από το προαύλιο του Αγίου Νικολάου είναι το σπίτι του Περικλή του Μπακάλου, η Πασία η γυναίκα του, τα παιδιά τους, η Πανωραία η Κούλα η Διαμάντω και ο Βαγγέλης, που τον λέγαμε Πελέκαε.\nΠοιο πέρα στην ίδια σειρά το σπίτι του Βασλιλη του Μπακάλου με τη γυναίκα του την Όλγα και τά δύο του παιδιά τον Θοδωρή και τον Γιώργο, είχε και δυο αδελφές .\nΠοιο πέρα το σπίτι του Ξενοφώντα του Μπακάλου τη γυναίκα του την Ελένη, τα παιδιά τους, τον Αντώνη που έφυγε μικρός για την Αθήνα, τον Αποστόλη που έγινε μαθηματικός, η Ελένη και η Μαριώ που έμειναν ανύπαντρες.\nΑκολουθεί το σπίτι του Ανδρέα του Μπακάλου, που είχε δύο αγόρια, τον Χρίστο και τον Σπύρο, μια κόρη την Σωφρόνο.\nΟ Χρίστος ήταν αγρότης, η γυναίκα του η Γεωργίτσα και είχαν δύο αγόρια, τον Αλέκο, τον μετέπειτα Δήμαρχο και τον Τάκη, και μια κόρη την Ζαχαρούλα.\nΟ Σπύρος ήταν χωροφύλακας, ήταν παντρεμένος με την Αλεξάνδρα και είχαν ένα αγόρι και τρία κορίτσια.\nΚατηφορίζοντας αριστερά στο δρόμο προς την Εγκλουβή, ύστερα από μερικούς κήπους είναι το σπίτι των αδελφών Σταθαρέ.\nΟ πρώτος ο Χρίστος που ήταν κρεοπώλης, παντρεμένος με την Ελένη και είχαν μια κόρη, την Κωνσταντίνα «Ντάντω».\nΔεύτερος ο Μήτσος γυρολόγος, ήταν παντρεμένος με την κόρη του Νικολάρα και δεν είχαν παιδιά.\nΤρίτος ο Γιώργος που ήταν αγρότης, παντρεμένος με την Πανάγιω του Αφεντογιάννη και είχαν ένα αγόρι τον Στάθη και μια κόρη την Ελεωνόρα.\nΠίσω από του Σταθαρέ, νοτιότερα ήταν το σπίτι του Αφεντογγιάνη , του Λεωνίδα και του Γιάννη, ο Λεωνίδας είχε δύο αγόρια, από κάποιο λάθος στη βάπτιση έδωσαν και στους δυο το όνομα Κώστα, γι’ αυτό τον πρώτο τον έλεγαν Λοχία και τον δεύτερο τον έλεγαν Μπαλατσούρα, είχε και μια κόρη που παντρεύτηκε τον Ραυτογιάννη.\nΟ Λοχίας ήταν παντρεμένος με τη θειά Φροσύνη και είχαν τρία αγόρια, τον Διονύση, «Νιόνιο», τον Αντρέα και τον Πάνο, και μια κόρη την Πανάγιω.\nΟ Μπαλατσούρας παντρεύτηκε και πήγε σώγαμπρος στα Δουβιτσάτα, έκανε μια κόρη, η γυναίκα του πέθανε και ξανά παντρεύτηκε με την θειά Καλή που ήταν από την Ακαρνανία και την φώναζαν Βλάχα, έκαναν ένα γιό τον Ναπολέων που έγινε Δημοδιδάσκαλος.\nΟ Γιάννης από την παντρειά του απέκτησε μια κόρη που παντρεύτηκε κάποιον Κατσαρό από τις Σφακιώτες και ένα γιό τον Αποστόλη που ήταν ανάπηρος και πέθανε νέος.\nΠοιο κάτω στην ίδια σειρά είναι το σπίτι του Γιώργου του Φλαούνη που ήταν παντρεμένος με την θειά Κατερίνα και έκαναν δύο παιδιά, τον Χρήστο και τον Αντρέα.\nΣυνέχεα ποιο κάτω είναι τα δυο σπίτια του Γιάννη του Φλαούνη και του αδελφού του, που τον έλεγαν Βασίλη –Μπγενάρια. Ο Γιάννης ήταν παντρεμένος με την θεια Σούσω και είχαν δυο αγόρια, το Κώστα που τον φωνάζαμε Ντίνο και τον Θοδωρή που τον λέγαμε Λωλή.\nΟ Βασίλης ήταν παντρεμένος με την θειά Αμαλία και είχαν τρία αγόρια, τον Κώστα τον Περικλή και τον Αντώνη. Μεσολαβούσε ο δρόμος που ανηφορίζει προς τον Άγιο Νικόλα.\nΣτη συνέχεια του δρόμου είναι μια αποθήκη του Αφεντογιάννη, δίπλα το σπίτι του Κώστα του Κίτσου, η γυναίκα του η Ουρανία είχαν τέσσερα αγόρια τον Θοδωρή, τον Βασίλη, τον Σπύρο και τον Γιάννη, δύο κορίτσια την Mαριώ και την Πασία.\nΜεσολαβούσε το λαγκάδι που κατηφόριζε από την πάνω βρύση του χωριού και περνούσε δίπλα από τα σπίτια του Μπέλα και χύνονταν κάτω στο λιβάδι.\nΔεξιά από το λαγκάδι είναι το σπίτι του Τσούπη, είχε δυο αγόρια που έφυγαν στην Αμερική και μια κόρη την Σοφιά που παντρεύτηκε τον Θωμά τον Ζαβιτσάνο και έκαναν δυο αγόρια τον Νίκο και τον Αλέκο και μια κόρη την Κλεία.\nΠιο πάνω είναι τα σπίτια του Κόκορου, του Αντρέα που είχε δυο αγόρια τον Γιάννη που ήταν παντρεμένος με την Ακριβούλα και είχαν ένα αγόρι τον Αντρέα και μια κόρη την Αναστασία, τον Κώστα που δεν είχε παιδιά και τρίς κοπέλες, την Αλεξάνδρα την Ακριβούλα και την Κωνσταντίνα.\nΟ Αντώνης ήταν παντρεμένος με την θια Χριστίνα, απέκτησαν πέντε αγόρια και δυο κορίτσια, τα δυο αγόρια έφυγαν στην Αμερική, ο Γιάννης παντρεύτηκε την θεια Διονύσω και έκαναν δυο αγόρια, τον Αντώνη και τον Πέτρο, ο Νίκος παντρεύτηκε την Ευτυχία και έκαναν δυο αγόρια τον Ερρίκο και τον Σοφοκλή, τρία κορίτσια την Ουρανία την Χριστίνα και τη Ζιζή, ο Σπύρος παντρεύτηκε την Λούλα και έκαναν ένα αγόρι τον Κώστα και την Κούλα.\nΣτο μέσον στη γειτονιά οριζοντίως, είναι μια σειρά σπίτια, το αρχικό σπίτι του Γιάννη του Κίτσου, που το διέθεσε σε ένα πρακτικό γιατρό τον κυρ Θανασάκια και έμενε με τη γυναίκα του την Ελενάρα.\nΜεσολαβεί του Γιώργου του Κόκορου αδελφό του Αντρέα και του Αντώνη, είχε δύο αγόρια τον Σπύρο παντρεμένος με την θεια Ελένη και είχαν δύο αγόρια τον Δημήτρη και τον Τριαντάφυλλο, και τρεις κοπέλες, την Ακριβούλα, την Κωνσταντίνα και την Νίκη.\nΟ Τάκης ήταν παντρεμμένος με την θειά Μαρία και είχαν δυο κόρες την Κατερίνα και την Σαββούλα. Συνεχίζει το σπίτι του Γιάννη του Κίτσου, ήταν παντρεμένος με τη θειά Βαγγέλω και είχαν οχτώ αγόρια, τον Βασίλη τον Νίκο τον Σπύρο τον Χρήστο τον Ζώη, τον Δημήτρη, τον Λευτέρη και τον Αλέκο, τέσσαρες κοπέλες, την Ελένη, την Ζωίτσα, την Τασούλα και την Σταθούλα.\nΗ γειτονιά μου είναι τέσσερα περίπου στρέμματα, τα δέκα οκτώ σπίτια που προανέφερα καλύπτουν ενάμιση περίπου στρέμματα, μισό στρέμμα οι κήποι και τα υπόλοιπα δύο στρέμματα είναι η αυλές.\nΕκατόν σαράντα πέντε άτομα, συν τα κατοικίδια ζώα άλογα μουλάρια γαϊδούρια κατσίκες πρόβατα σκύλοι γάτες και κότες, όλα αυτά το χειμώνα τα βάζαμε στο ισόγειο στο <κατώι > τον χώρο αυτόν τον χρησιμοποιούσαμε και για αποθήκη βάζαμε τις τροφές για τα ζώα, το λάδι και το κρασί.\nΤα χνώτα και η μυρουδιά από τα κόπρανα των ζώων περνούσε από τις χαραμάδες από το πάτωμα και ζεσταίνονταν το σπίτι, αλά η μυρουδιά ήταν ανυπόφορη, ευτυχώς και έμπαινε αέρας από τα κεραμίδια και κάπως αραίωνε τη μυρουδιά.\nΤο καλοκαίρι τα ζώα τα βάζαμε στις αυλές, μόνο τις κότες προστατεύαμε, όποιοι είχαν μεγάλες αυλές είχαν κοτέτσια, οι υπόλοιποι τις βάζαμε στο κατώι, αν η κατωγόπορτα ήταν σάπια στο κάτω μέρος, <συνηθισμένο φαινόμενο> βάζαμε η την ξύλινη πλύστρα η ένα δεμάτι ξύλα για να τις προστατέψομε από τις αλεπούδες.\nΤα αποχωρητήρια (οι σημερινές τουαλέτες) ήταν όνειρο θερινής νυκτός, έτσι το χειμώνα αποπατούσαμε μαζί με τα ζώα, το καλοκαίρι τρέχαμε όπου προφτάναμε σε κάποιο ανάμερο η στην εξοχή αν προφτάναμε.\nΑφού στις άκρες από τις λιθιές η πίσω από τις μεγάλες πέτρες που αποπατούσαμε φύτρωναν διάφορα κηπευτικά, προπαντός ντοματιές από τις ντομάτες που είχαμε φάει την προηγούμενη μέρα.\nΟι μύγες ήταν <σύννεφα> προπαντός το καλοκαίρι που έμεναν τα ζώα στις αυλές, οι γυναίκες οι καψερές στις ελεύθερες ώρες με μια θρούμπη στο χέρι καθάριζαν τις αυλές και ασβέστωναν τις πέτρες.\nΌσο για τις ακαθαρσίες τις μάζευαν σε κόφες η σε τσουβάλια που χρησίμευαν για κοπριά στις καλλιέργειες, η κοινότητα δεν διέθετε εργάτες και αυτοκίνητα για να καθαρίζουν ούτε τους κοινόχρηστους χώρους του χωριού.\nΗ γειτονιά μου είναι ένας κλεισμένος χώρος, στην ανατολική πλευρά είναι ο δημόσιος δρόμος που πάει προς την Εγκλουβή και μερικά σπίτια χωρίς παράθυρα από την πλευρά εκείνη γιατί είναι ξένες ιδιοκτησίες.\nΣτην δυτική πλευρά επίσης υπάρχει σύνορο με ξένες ιδιοκτησίες, στο βόρειο μέρος είναι ο δρόμος όπως προανέφερα που ξεκινάει από την Έκλεισα του Αγίου Νικολάου και καταλύει στο δρόμο της Εγκλουβής.\nΣτη νότια πλευρά είναι ο δρόμος που οδηγεί στο κάτω χωριό και χωρίζει τη δίκια μου γειτονιά με τη γειτονιά των αδελφών Βλάχου.\nΕμείς τα παιδιά, (αν και δεν είμαστε ποτέ παιδιά) δεν είχαμε καθόλου χώρο να παίξουμε. Το προαύλιο της Εκκλησίας, που ήταν κάπως ευρύχωρο, δεν τολμούσαμε να παίξομεγιατί μας κυνηγούσαν οι επίτροποι, οι παππάδες οι χωροφύλακες ο παιδονόμος οι δάσκαλοι, οι γονείς μας, όλοι μας κυνηγούσαν ήταν η εποχή του κυνηγητού, ως που και ο Θεός μας κυνηγούσε.\nΤώρα στην γειτονιά μου έχουν μείνει μόνο μία οικογένεια, απόγονοι του Ανδρέα του Μπακάλου, ο εξάδελφος μου ο Τάσος μόνος του, που αγόρασε το σπίτι του Περικλή του Μπακάλου και δύο γυναίκες άνω των ενενήντα χρονών.\nΑυτά είναι απίστευτα, αλλά είναι αληθινά.\nTags Η ΓΕΙΤΟΝΙΑ ΜΟΥ ΚΑΡΥΑ ΛΕΥΚΑΔΑΣ ΣΤΑΥΡΑΚΑΤΑ


Χανιώτη - RentAway\nΑρχική σελίδα / Χανιώτη\nΜικρά δεντρόφυτα πάρκα, πλατείες, ταβερνάκια και γραφικοί πεζόδρομοι αποτελούν το χαρακτηριστικό της Χανιώτη. Είναι μια από τις πιο πολυσύχναστες περιοχές της Χαλκιδικής, που συνδυάζει το νεανικό μπρίο με την ηρεμία των οικογενειακών διακοπών.\nΗ διαμονή σας στη Χανιώτη θα χαρακτηριστεί από το ταπεραμέντο της περιοχής και τις όμορφες εικόνες εξαιτίας του γραφικού του χαρακτήρα. Διαθέτει πολυτελείς κατοικίες και βίλες με θέα το γαλάζιο της θάλασσας και το πράσινο των πάρκων του, beach bars και μπαράκια που φημίζονται για τα πάρτυ που διοργανώνουν, ταβέρνες και εστιατόρια με ντόπια κουζίνα, όλα βουτηγμένα στον έντονο ρυθμό της Χαλκιδικιώτικης διασκέδασης.\nΠαρά τον κόσμο που τον κατακλύζει του καλοκαιρινούς μήνες, η Χανιώτη ενδείκνυται και για πιο ήρεμες και δημιουργικές στιγμές. Διαθέτει οργανωμένες παραλίες με θαλάσσια σπορ, για τους πιο δραστήριους και αθλητικούς τύπους, ενώ υπάρχουν γωνιές για πιο απομονωμένες βουτιές στις γαλανόλευκες αμμώδεις παραλίες του. Κοντινοί προορισμοί αποτελούν η Καλλιθέα, το Πευκοχώρι που μοιράζονται τη ζωντάνια του, καθώς και ο Γλαρόκαβος που είναι ιδανικός για ήσυχες εξορμήσεις.


Shipping - Press: Βουλιάζει ο κλάδος των δεξαμενόπλοιων\nΣε φουρτούνα έχει περιέλθει ο κλάδος των δεξαμενόπλοιων με τον «καπετάνιο» να αδυνατεί να το φέρει σε σωστή ρότα βλέποντάς το να πλέει ολοταχώς για ξέρα.\nΟι παραγγελίες νεότευκτων δεξαμενόπλοιων παρουσιάζουν σημαντική μείωση κάτι το οποίο οφείλεται στα χαμηλά επίπεδα που κυμάνθηκαν οι ναύλοι τα προηγούμενα τρία χρόνια στον κλάδο.\nΟ συνολικός αριθμός παραγγελιών για κάθε χρόνο μετά το 2009 είναι χαμηλότερος από τα επίπεδα των ετών 2003-2008, παρά το γεγονός ότι το 2010 παρατηρήθηκε μία μικρή έξαρση σε παραγγελίες VLCC και Suezmaxes, αναφέρει στην εβδομαδιαία αναφορά, ο διεθνής ναυλομεσιτικός οίκος Gibson.\nΑυτή η μέτρια επενδυτική δραστηριότητα στα δεξαμενόπλοια, αναμένεται να μεταφρασθεί σε μια εξομάλυνση της προσφοράς χωρητικότητας στον κλάδο. Ήδη παρατηρείται μία σχετικά αργή ανάπτυξη του στόλου των πλοίων μεταφοράς προϊόντων αργού.\nΕιδικότερα o ρυθμός επέκτασης του στόλου των δεξαμενοπλοίων μεταφοράς προϊόντων αργού, τύπου Medium Range (MR) έπεσε στο 3% στη διετία 2010-2011 έναντι των ρυθμών ανάπτυξης 8%-9% την πενταετία 2005-2009.\nΛαμβανομένων υπόψη των ακυρώσεων και καθυστερήσεων, αναμένεται ότι τα επόμενα δύο χρόνια ο αριθμός των πλοίων αυτού του τύπου που θα παραδοθούν θα είναι ακόμη μικρότερος από ό,τι προδίκαζαν τα στοιχεία της διετίας 2010-2011.\nΩστόσο η εικόνα είναι διαφορετική στα VLCC και τα Suezmaxes όπου η έξαρση στις παραγγελίες το 2010 εξασφαλίζει σχετικά υψηλό αριθμό παραδόσεων για τη διετία 2012-2013.\nΕκτός από τις παραδόσεις νεότευκτων, οι διαλύσεις δεξαμενοπλοίων είναι ένας ακόμη συντελεστής που καθορίζει το μελλοντικό μέγεθος του στόλου. Υποψήφια για διάλυση είναι, πρωτίστως τα δεξαμενόπλοια μονού τοιχώματος τα οποία αποτελούν μόλις το 5% του υφιστάμενου στόλου.\nΠαράλληλα όμως, όλο και μεγαλύτερος αριθμός δεξαμενοπλοίων διπλού τοιχώματος οδηγείται στα διαλυτήρια. Κατά τους τελευταίους 15 μήνες, περίπου το 60% του συνόλου των δεξαμενόπλοιων που διαλύθηκαν ήταν πλοία διπλού τοιχώματος "πρώτης γενιάς".\nΑν οι ναύλοι παραμείνουν σε χαμηλά επίπεδα η τάση για αύξηση του ρυθμού των διαλύσεων θα συνεχισθεί, καθώς θα είναι ολοένα και πιο δύσκολο για τους μεγαλύτερης ηλικίας πλοία να ανταγωνίζονται τα νεώτερα και περισσότερο αποδοτικά. Περίπου το 13% του υπάρχοντος στόλου δεξαμενόπλοιων (560 πλοία) είναι άνω των 15 ετών και ως εκ τούτου μπορεί να θεωρηθούν ως υποψήφια για διάλυση, εκτιμά ο Gibson.\nΣε συνδυασμό, οι παραπάνω εξελίξεις οδηγούν στο συμπέρασμα ότι τα δεξαμενόπλοια τύπου MR να είναι τα πρώτα στα οποία θα παρατηρηθεί σταθεροποίηση της προσφοράς και αναμένεται να ακολουθήσουν τα δεξαμενόπλοια τύπου LR2/Aframaxes και LR1/Panamaxes.\nΣτην αντίθετη κατεύθυνση στην αγορά των VLCC και Suezmax, η κατάσταση θα παραμείνει πιο ρευστή, καθώς ο στόλος στις δύο αυτές κατηγορίες θα συνεχίσει να αναπτύσσεται με υψηλούς ρυθμούς τα επόμενα χρόνια.\nΠρος το παρόν, πάντως, τα έσοδα για τα aframaxes και product tankers κινούνται σε χαμηλά επίπεδα, ενώ αντιθέτως στα VLCC παρατηρείται τους τελευταίους μήνες μία βελτίωση η οποία συνδέεται με τις εξελίξεις στο Ιράν και τις προσδοκίες ότι οι εξελίξεις αυτές μπορεί να οδηγήσουν την αγορά σε ακόμη καλύτερα επίπεδα. Όμως αυτό δεν σημαίνει ότι ο κλάδος χρειάζεται νέες παραγγελίες εν όψει αυτών των εξελίξεων.


Το τηλεοπτικό Game Of Thrones θα σου… σποϊλεριάσει τα βιβλία! | unregistered.gr\nΤο τηλεοπτικό Game Of Thrones θα σου… σποϊλεριάσει τα βιβλία!\nTags: A Song of Ice and Fire, David Benioff, dragons, fantasy, Game of Thrones, George R. R. Martin, series, tv\nΌπως παραδέχτηκαν οι βασικοί υπεύθυνοι για την απίστευτα επιτυχημένη τηλεοπτική σειρά, αφού θα ολοκληρωθεί πριν από τα βιβλία, θα σου… χαλάσει την κατάληξή τους.\nΤα βιβλία είναι… βιβλία, και συνήθως χρειάζονται περισσότερο χρόνο για την ολοκλήρωσή τους από ότι ένας κύκλος μιας τηλεοπτικής σειράς. Για αυτό και το τηλεοπτικό Game of Thrones πλησιάζει στο σεναριακό σημείο που βρίσκονται τώρα τα βιβλία, και σύντομα θα τα έχει προσπεράσει.\nΤι γίνεται τότε; Πώς θα συνεχίσει Το σενάριο της τηλεοπτικής σειράς, που θεωρητικά έχει βάση την σειρά βιβλίων, όταν… δεν θα υπάρχουν βιβλία στα οποία να βασιστεί; Θα κάνει… διάλειμμα, περιμένοντας πότε θα ολοκληρώσει την ιστορία του ο συγγραφέας George R.R. Martin; Nope: θα μας πει την ιστορία του… “τηλεοπτικά”. Ακόμα και αν ο ίδιος δεν την έχει ολοκληρώσει ως τότε.\nΌπως εξήγησε ο David Benioff, ένας απο τους δυο showrunners της σειράς, έχουν στενή επικοινωνία με τον George R.R. Martin και… “ξέρουν που το πάει”, πώς θα συνεχίσει και ολοκληρωθεί το βασικό κομμάτι της ιστορίας του. Έτσι, μπορούν να παρουσιάσουν την τηλεοπτική εκδοχή της ακόμη και αν η ίδια η ιστορία δεν έχει ακόμη αποτυπωθεί από τον ίδιο στο χαρτί.\nΌσο για το ότι θα γίνει με τα βιβλία, από τη στιγμή που θα έχει… προδοθεί η εξέλιξη και κατάληξη τους από την τηλεοπτική σειρά; Καμία ανησυχία, σύμφωνα πάντα με τον κ. Benioff, αφού δηλώνει σίγουρος πως οι οπαδοί της σειράς θα συνεχίσουν να ζητούν περισσότερες λεπτομέρειες στην ιστορία της, που δεν θα έχουν βρει τον δρόμο τους στην οθόνη, ενώ δηλώνει απόλυτη εμπιστοσύνη στον Mr. Martin που σίγουρα “θα βρει τρόπους να εκπλήξει τους οπαδούς”.\nEdge of Tomorrow - extended trailer


Ο χειρουργός οφθαλμίατρος Δρ. Ευστάθιος Κοκιαντώνης γεννήθηκε στη Ρόδο και αποφοίτησε από το Βενετόκλειο Γυμνάσιο Αρρένων Ρόδου.\nΠαρακολούθησε το Κολέγιο Σπουδών στο Πανεπιστήμιο του Μονάχου στη Γερμανία όπου και εισήχθει μεταξύ των πρώτων στην ιατρική σχολή του Ludwig-Maximilians-Universität München . Κατά την διάρκια των ιατρικών του σπουδών ολοκλήρωσε τη διδακτορική του διατριβή με θέμα <> και έλαβε με έπαινο τον τίτλο του διδάκτορα του LMU München.\nΥπηρέτησε ως Δόκιμος Έφεδρος Αξιωματικός του Υγειονομικού Σώματος του Ελληνικού Στρατού Ξηράς για 28 μήνες.\nΚατά την διάρκεια της θητείας του, υπηρέτησε ένα χρόνο ως ειδικευόμενος στην οφθαλμολογική κλινική του 401 Γενικού Στρατιωτικού Νοσοκομείου Αθηνών. Συνέχισε την ειδικότητα του στην Γερμανία διπλά στον διακεκριμένο χειρουργό οφθαλμίατρο Dr. med. Bernd Riede και την ολοκλήρωσε στην οφθαλμολογική κλινική του Άγιου Σάββα Γενικό Αντικαρκινικό-Ογκολογικό Νοσοκομείο Αθηνών, όπου εξειδικεύτηκε σε εγχειρήσεις καταρράκτη, κόγχου και πλαστικές επεμβάσεις βλεφάρων δίπλα στον καθηγητή Σωτήριο Λιαρίκο.\nΕίναι ιδρυτικό μέλος του ΟΦΘΑΛΜΟΧΕΙΡΟΥΡΓΙΚΟΥ ΡΟΔΟΥ Ε.Π.Ε. και Επιστημονικός Διευθυντής της οφθαλμολογικής κλινικής της Γενικής Κλινικής Δωδεκανήσου EUROMEDICA.\nΈχει μεγάλη εμπειρία στις παθήσεις της ωχράς κηλίδας, στην διαβητική αμφιβληστροειδοπάθεια, στις περιφερικές αλλοιώσεις αμφιβληστροειδή και στην θεραπεία των ανωτέρω παθήσεων με ενδοϋαλοειδικές ενέσεις και με Argon-Laser.\nΈχει πολυετή και άριστη εμπειρία στις εγχειρήσεις καταρράκτη με την μέθοδο της φακοθρυψίας με μικρή τομή με ενστάλαξη μόνο αναισθητικών σταγόνων χωρίς να χρησιμοποιεί ράμματα ή ενέσεις.\nΛόγω της μεγάλης εμπειρίας του και του συγχρόνου οφθαλμολογικού εξοπλισμού ο χρόνος επέμβασης διαρκεί λίγα λεπτά ακόμα και σε πολύ δύσκολα περιστατικά.\nΕπί σειρά ετών συμμετέχει σε πανελλήνια και διεθνή συνέδρια με σκοπό να παραμένει ενημερωμένος σε όλες τις τελευταίες εξελίξεις της οφθαλμολογικής επιστήμης, έχοντας πάντα στο επίκεντρο την υγεία των ασθενών.